Simbahku saban isuk mlaku-mlaku muteri kampung amarga jare bisa dadi olah raga sing nyehatake jantung. Simbah uga biyasane mlaku-mlaku sak uwise sembahyang subuh. Mlaku-mlaku isuk kuwi akeh manfaate kanggo kesehatan. Simbahku uga dadi jarang lara lan isih awet enom. Peredaran darah uga bisa lancar lan bisa njaga bobote awak. Kamangka saiki simbahku ya awake isih gagah lan isih bisa kerja masio wis arep pensiun. Simbahku iki guru ning salah siji sekolah ning kecamatanku. Ora ana sing nyangka yen simbahku wis arep pensiun yen miturut saka umure. Jare simbahku amarga sregep mlaku isuk lan akeh ngombe banyu putih uga mangan sing sehat.


Bioskop Online kui platform kanggo nonton film liwat internet. Panggon digital kui mirip koyo Netflix, Disney+ Hotstar, VIU lan sak panunggalane. Bedone neng Bioskop Online kui nek arep nonton film ora kudu langganan nanging langsung bayar film sing pengen ditonton. Bioskop Online jedul mergo wong-wong ora iso teko langsung neng bioskop pas pandemi. Panggon daring iki dadi salah saji alternatif pilihan nonton film sing disidiake Visinema. Sampeyan iso mlebu lamane neng bioskoponline.com. Tampilan web platform kui biru. Neng kono akeh film-film sing iso dipilih. Ono film orisinal seko Bioskop Online, tuladhane Quarantine Tales lan Arini. Neng kono ugo ono film sing disik terkenal koyo Ada Apa Dengan Cinta, Ziarah, lan Jakarta VS Everybody.


Mbah Tarjo kuwi salah siji sesepuh sing ana ning desaku. Mbah Tarjo kuwi nduwe sawah sing ana ning bates desa. Sawah kuwi ora sepira gedhe, kamangka diolah dhewe karo Mbah Tarjo. Mbah Tarjo iki nduwe bojo sing diundang Mbah Tarjo Putri utawa Simbah Putri. Nanging Simbah Putri wes seda 5 taun lan saiki Mbah tarjo urip dewean. Saban bengi, para pemuda kampung uga ngunjungi Mbah Tarjo ben ora kesepian. Bapakku uga sering lunga menyang Mbah Tarjo ngeterake panganan ben Mbah Tarjo ora ngerasa dhewean. Aku ora mbayangake yen Mbah Tarjo urip dhewe ning kutha ora ana sing ngurusi kaya lagi ning desa iki.


Yen misale awak dhewe males mlayu, awak dhewe kudu iling yen ono pilihan mlaku. Ojo dikiro yen mlaku kui dudu olahraga. Senadyan ketok enteng lan sepele, mlaku kui itungane tetep olahraga. Malah iki iso dibilang, olahraga sing luwih sehat seko mlayu. Soale mlayu kui iso gawe cedera neng gok sendi-sendi sikil. Iki iso nyilakani opo meneh kanggo wong sing lemu. Mlakui iki iso ngelatih otot jantunge dhewe supoyo tetep iso stabil mompo getih neng kabeh organ neng jero awak. Awak dhewe uga entuk manfaate seko segi sosial. Awak dhewe dadi iso nyopo utowo ngobrol karo tonggo-tonggone dhewe. Pas mlaku kui, awak dhewe uga iso tuku panganan kanggo sarapan wong-wong omah mengkone.


Salah siji kemajuan teknologi ning dunia percetakan yaiku cetak 3D utawa 3 dimensi. Cetak 3D iki fungsine macem-macem, salah sijine yaiku nyethak conto kanggo salah sawijine produk sak durunge diproduksi masal. Bedha karo 2D sing dicetak rapi nganggo tinta cair, 3D iki nganggo tinta sing saka plastik lan uga lentur bisa dibentuk. Nanging, para peneliti lagi ngembangke bahan tinta cetak saka tembaga ben bisa ndukung industri elektronik.  Data sing dicetak nganggo printer iki yaiku File Manufaktur Aditif (AMF). Cetak 3D iki dibangun nganggo teknologi komputer sing bisa ngewenehi data tipe CAD (computer-aided design) lan dicetak nganggo sistem lapisan ben barang sing hasilake luwih rapi.


Senam lantai iku onok akeh pol jenis gerakane, salah sijine yaiku gerakan meroda. Gerakan meroda iki nduwe manfaat gawe ngelatih ketangkasan ambek kelenturan awak. Biasane gerakan meroda iki dilakoni gawe ujian pas pelajaran Penjaskes. Tapi gerakan iki nduwe resiko gede marakno cedera, dadi awak dewe sing kate ngelakoni iku kudu eroh teknik meroda sing tepak. Siji, ngelakoni posisi awal. Awakmu ngadek tegak dan nyamping, terus sikil dibuka sampe sejajar karo bahu. Mbari ngono, kedua tangan direntangno menduwur. Loro, ngelakoni posisi meroda. Arahno awakmu nang kiwo utowo tengen. Dekek siji tangan tumpuan, terus dituti ambek tangan sijine. Mbari ngono, angkat sikil siji siji ngelewati sira. Lakoni dengan cepet ben ngurangi resiko cedera. Terakhir iku ngelakoni posisi akhir, yaiku kudu podo ambek posisi awal.


Ben uwong sing seneng ndelok kejuaraan olahraga iku pasti nduwe atlet jagoane dewe. Dan ben uwong iku pasti bedo-bedo jagoane. Semisal nang kejuaraan FIFA, siji njagoni Argentina, siji njagoni Jerman, utowo siji njagoni Spanyol. Utowo nang kejuaraan BWF, siji njagoni Viktor Axelsen, siji njagoni Anthony Sinisuka Ginting. Kabeh iku nduwe preferensi gawe njagoni atlet senengane, dan iku wajar. Soale uwong iku kabeh bedo bedo dan gak isok dipadakno, termasuk atlet sing disenengi. Lagian kabeh atlet sing dolen iku podo-podo berjuange, dadi podo-podo berhak didukung karo sopo ae. Dadi gawe pecinta olahraga, kabeh kudu podo ngehargai satu sama lain atlet sing disenengi.


Onok siji kejadian, ndek ndi awakmu iku sek gak sepiro pinter gawe ngefoto. Moro-moro, onok koncomu sing njaluk tulung gawe ganteni de’e gawe ngefotoni kegiatan. Dan koncomu iku ngekeki ne kamera DSLR, padahal awakmu bener-bener gak eroh yaopo cara gawene. Onok salah siji cara sing rodo efektif gawe awakmu sing awam ambek kamera DSLR, yaiku nganggo mode autofokus. Tombole onok nang bagian ngarep kiwo, cedek e lensa. Nek awakmu wes nganggo mode iku, awakmu gak usah maneh atek ngatur fokus nang lensa kamera iku. Cukup petek tombol shutter e, engkok kamera bakal otomatis ngefokusno objek sing kate mbok bidik, dan awakmu wes isok ngefoto. Dadi gawe awakmu sing sek awam, ojok lali nyalakno mode autofokus nang kamera DSLR mu rek.


Salah siji pengalaman liburan sing paling berkesan nang tahun 2022 iku akhire aku isok ketemu karo Feby dan Dila, konco ket jaman kuliah sing sek kontakan sampe detik iki. Berawal teko aku sing stres dan akhire mutusno gawe liburan. Awale aku nang Pemalang disik gawe ketemuan ambek Feby. Aku nang Pemalang rong dinoan, terus aku berangkat nang Bekasi karo Feby sisan gawe ketemu ambek Dila. Selama nang Bekasi, Dila ngajaki aku ambek Feby gawe mlaku-mlaku ngiteri Bekasi sampe Jakarta. Mulai dijaki mangan-mangan, nyoba numpak KRL, MRT, sampe bus kota. Dan agenda utama iku lungo nang Jakarta Fair sing mek onok pisan sak tahun. Mbasio sederhana, liburan iki bener-bener menyenangkan dan berkesan banget, opo maneh isok ketemu ambek konco sing wes kepisah rong tahun.


Jaman saiki, panggon wisata alam wes akeh banget dibuka ndek setiap kota. Hal iku tujuane cek awak dewe eroh nek kekayaan alam ndek Indonesia iku uakeh puol. Cuma sayange pembangunan panggon wisata ndek alam iku isok berpotensi gawe ngerusak alam iku dewe. Nek gak gelem alam iku rusak, awak dewe kudu melu berpartisipasi gawe njogo alam iku mau dimulai teko awak dewe disik. Onok kebiasan sing isok diterapno setiap kali nang panggon wisata alam. Sing paling utama itu nggowo kantong kresek gede nang ndi ae. Dadi pas awak dewe liburan nang panggon wisata alam dan mangan-mangan nang kono, awak dewe isok ngguwak bungkuse nang kantong kresek iku mau. Terus nek pas mlaku dan nemu sampah keleleran nang dalan, awak dewe isok njupuki sampah iku mau. Langkah sederhana sing isok njogo alam cek gak rusak.


Tabiate wong kui iso berubah, seko sing disike olo dadi apikan. Awak dhewe iso sinau seko critone sedulur-dulure Nabi Yusuf. Sedulere kui tau ngapusi wong tuwane. Dheweke arep nyilakani Yusuf nanging ngomong neng bapake, Nabi Yaqub, arep ngejak dolan anak kesayangane kui. Pas adoh seko omah, Yusuf diuncal neng sumur karo kakang-kakange. Ngomong neng bapake, yen Yusuf dipangan serigala, tekan gawe bukti palsu seko getih palsu. Naging sifate kui berubah pas, dheweke kudu ngajak Bunyamin neng Mesir. Yaqub isih trauma karo kedadean olo sing keno neng Yusuf. Dheweke ora kepegen nasib sing podo keno neng anak bungsune. Nanging kakang-kakange kui wis berubah, dhewe wis dadi wong-wong sing amanat iso ngeterke Bunyamin neng Mesir kanthi slamet.


Yoga saiki dadi ulah raga omahan kang digandrungi marang sakehe wong, mligine kanggo kaum ibu-ibu sing momong anake ing omah. Yoga iku nglatih kakuwatan ning awak, kalenturan ning awak, sarta ambegan kanggo ngatur rasa stresing awak. Kamangka kuwi yoga apik banget kanggo fisik utawa mental. Akeh banget jinis solah bawane saka yoga iki wiwit saka obah sing dinggo pemula nganti sing rada angel kanggo sing wis suwe yoga. Disaranke kanggo pemula sing lagi ajar yoga utawa yoga ing ngomah nganggo gerakan dhasar kang resikone sithik amarga ora ana panglatihe. Saiki uga akeh conto-conto video kang ana ing Youtube kang isa didadekake pathokan. Yoga kang resikone sitik iki bener-bener dadi saah sijine pilihan sing bener kanggo ulah raga ing ngomah.


Sok ngeroso bosen ora sih mangan Indomie rosone koyo ngono-ngono wae? Mie instan kui panganan sing ora iso ilang seko daftar menu neng omah. Mie instan kui masake gampang, cepat, lan paling penting murah. Kanggo gawe roso sing bedo, sampeyan bisa nambahke irisan bawang putih, brambang, loncang, lan cabe rawit. Cara masake ameh podo. Ikuti wae cara gawe Indomie sing ono neng bungkus. Bedane campur bahan-bahan sing disebutke mau neng campuran bumbu, kecap, lan minyak goreng. Trus panaske 1 sendok makan minyak goreng. Tuangke minyak kui neng campuran bumbu dan bahan-bahan kui. Ambune harum banget. Bawang putih, brambang, loncang, lan riwit sing disiram minyak goreng rodo kemasak sitik. Dadi rasane kui tetep kuat nanging wis mateng. Bar kui aduk bumbu karo mie sing wis ditiriske.


Onok akeh perkembangbiakan nganggo cara vegetatif. Salah sijine iku sambung pucuk. Salah siji taneman sing isok nganggo cara iki yaiku alpukat. Nek awakmu kepingin ngelakoni iki, gatekno cara iki. Siji, siapno batang ngisor ambek batang duwure. Loro, belah batang ngisor sekitar 2 cm nganggo ladhing nang bagian tengahe. Telu, nang batang duwur, sayat sisi tengen kiwone ben bentuk e dadi lancip. Papat, sisipno batang duwur iku nang belahan batang ngisor. Limo, iket sambungan iku nganggo plastik es lilin. Iketan iku mau gak oleh keereten. Pokok rapet dan gak goyah. Enem, sungkup batang duwur nganggo palstik es. Pitu, sisakno daun nang batang ngisor ben taneman isok berfotosintesis dan proses penyambungan iki isok berjalan dengan apik. Terakhir, dekek taneman iku nang panggon teduh ben gak kenek matahari secara langsung. Nek teknik iki berhasil, biasane dalam wektu rong minggu bakal tumbuh tunas-tunas anyar.


Ibu lan budheku disik arep gawe usaha kue bareng-bareng. Budhe kui pinter banget gawe kue kering. Dheweke wis mulai manggong kue kui ket dheweke isih SMP. Ibuku sebener ora pinter masak, nanging ibuku wonge telaten. Yen ngolesi endog neng kue, dheweke iso roto lan rapi banget. Kandel yo pas, ora tipis nanging ora uga kekandelen. Pakdeku tekan gelem ngewangi mbakyu lan adine gawe usaha kui. Awak dhewe tau diajak pakdeku neng Glodok. Neng kono, awak dhewe delok-delok rego oven lan piranti panggang liyane. Nanging eman, usahane kui ora tau mlaku. Tekan saiki, aku ora ngerti alesane. Aku uga ora wani takon.


Upacara adat kui iso dadi objek wisata. Indonesia kui negoro kepulauan sing duwe akeh suku neng masing-masing pulaune. Sakben suku utowo daerah kui duwe budayane masing-masing. Budayane kui unik lan ora ono sing podo plek. Salah siji bentuk budaya daerah kui acara adat. Pagelan acara ada kui duwe potensi dadi objek wisata. Koyo upacara tungguk tembako neng Boyolali. Awale kui dadi upacara kanggo petani ngucapke rasa syukur marang Tuhan lan alam. Nanging saiki,  Boyolali wis iso gawe acara taunan pas upacara kui, jenenge Festival Tunggku Tembakau. Festival kui ora mung nunjukke prosesi adate kui, nanging uga acara liyane, koyo lomba tari tradisonal lan pagelaran musik.


Nang Suroboyo, onok salah siji panggon dodolan laptop sing apik dan terjamin garansine. Panggone iku jenenge ITC. ITC iki wes dadi andelan wong-wong Suroboyo nek kate nggolek laptop anyar utowo bekas. Nek awakmu kate tuku laptop nang ITC, tutono rute iki. Berangkat teko Monumen Pahlawan nang jalan Tembaan, lurus ae nang jalan Pasar Besar Wetan. Mbari ngono, belok ngiwo nang jalan Sulung. Terus belok nengen nang jalan Johar terus lurus nang jalan Semut Baru. Lanjut belok ngiwo nang jalan Bunguran. Terus golek dalan puter balikan. Nek uwes, puter balik nang jalan Gembong. Dalan lurus terus, engkok ITC onok nang kiwo dalan.


Kanggo pengatin wanita sing arep nikah kanggo adat Jawa kui busana werno-werno ngikuti acarane. Pas acara siraman pengantin wanita kui nganggo kain batik jumputan lan ronce mlati. Ronce mlati kui digawe koyo rompi lan dikalungke neng leher. Pas prosesi midadereni, pengantin wanita nganggo busana sawitan sing makna nyatuke rasa karo pengantin lanang lan uga Tuhan. Busana iki terdiri seko kebaya lengen dowo, stagen utow sabuk kain, lan kain jarik. Ono uga busana kanggo ijab. Pas proses iki pengantin wanita nganggo kebaya biasa lan kain jarik. Kanggo upacara kanggo busana basahan. Busana basahan kui ono terdiri dari semekan utowo kemben, dodot utowo kampuh, selendang cinde sekar abang, lain kain jarik cinde sekar abang.


Wong kui tempate salah lan lali. Menungso kui ora iso lepas karo sing jenenge doso. Gusti Allah kui Maha Pengampung. Tuhan awak dhewe bakal ngemaafke kesalahan-kesalahane dhewe. Carane kui lewat tobat. Carane tobat kui, sing kesiji, ngakoni kesalahane lan doso sing awak dhewe wis tau gawe. Awak dhewe kudu ngerenungi opo-opo wae aturan-aturan agama sing awak dhewe langgar. Lan awak dhewe kudu janji ora bakal ngelakoni perkoro-perkoro sing dilarang kui. Yen awak dhewe isih ngelakoni opo sing awak dhewe langgar sadurunge, tobate dhewe durung bener-bener bulet. Sing keloro, awak dhewe iso salat tobat. Iki sebagai ritual tanda bukti yen awak dhewe bener-bener getun wis gawe nesu Gusti Allah.


Jaman saiki, arek cilik iku rungokane lagu-lagu pop sing roto-roto lirike gak ndanding. Wes jarang banget lagu-lagu sing khusus arek cilik ditayangno nang media sosial, salah sijine lagu daerah. Padahal lagu iku nduwe batas umur pendengare dewe. Soale kadang onok lirik sing gak ndanding utowo gak senonoh iku mau. Nek wes ngono, arek cilik bakal dewasa sak durunge umure. Makane awak dewe sing nduwe adik utowo dulur utowo ponakan, coba awak dewe mulai ngenalno lagu daerah sing luwe akeh maknane dan nilai-nilai sing isok dipetik yo akeh. Wes ngono, lagu daerah kan wes jarang banget disetel nang ndi ae. Dengan ngenalno lagu daerah nang arek cilik, awak dewe wes bergerak gawe ngelestarikno lagu daerah iku mau.


Aku iku arek e seneng banget ambek cemilan. Sembarang cemilan iku aku seneng. Tapi nek dikongkon milih siji ndil, aku bakal milih granola. Granola iku campuran oats sing wes digiling, kacang-kacangan, biji-bijian, gandum. Asline ngonoan tok, tapi kadang onok granola sing dicampuri madu, gula, rempah-rempah, karo buah kering. Granola iki meh meh podo ambek sereal, cuma bedo bahan dasare ae. Cara mangane pun macem-macem. Isok dicemili langsung, isok dipangan ambek susu, dipangan ambek yogurt, dadi isiane sandwich, dadi topping e es krim, dan liyan-liyane. Granola iki mengandung nutrisi sing akeh banget manfaate gawe tubuh, dadi onok sing nyebut iki cemilan sehat.


Omahku ana ing tengah gunung, amarga iku aku wis lumrah yen ngombe ombenan anget. Salah siji ombenan anget sing taksenengi yaiku teh anget sing legi. Senajan wayahe mangsa panas, aku uga wegah kanggo ngombe es. Nalika aku dolan ana omahe kancaku aku uga milih teh anget menawa ditawani ngombe. Nganti kancaku padha gumun ngapa aku luwih seneng ngombe anget tinimbang ngombe es ana ing mangsa panas. Nalika mangan panganan sing pedhes banjur kepdhesen, ngombe anget bisa dadi obat mujarab supaya rasa pedhese bisa cepet ilang. Ngombe anget bisa dadi salah siji alesan aku arang watuk lan lara liyane kaya pileg utawa awak panas. Amarga ngombe anget aku uga ngerasa luwih seger waras.


Urip ning negara sing duwe macem-macem latar berlakang suku, agama, lan budhaya iki pancen angel kanggo njaga toleransine amarga ana gesekan saka aturan lan budhaya sing beda. Salah sijine yaiku aturan babagan nganggo piranti sing mbanterake swara ning mesjid kaya sound system utawa megafon. Sing kudu digatekake saka aturan iki yaiku wektu oleh lan orane nganggo piranti iki amarga ora mungkin 24 jam nganggone. Ana umat agama liya sing kudu digatekake ketenangane, apa maneh ning cedhak mushola kuwi ana kapel utawa gereja. Kamangka kuwi, awak dhewe sing muslim kudu duwe rasa tepa slira ben lingkungan tenang lan kanggo njaga toleransi.


Akeh wong sing mangan nggawe caos botolan polahe gampang karo ora kangelan nggawe dewe. Sayange, caos botolan iku akeh bahan pewarnae ambek pengawete.  Luwih apik nek iso nggawe dewe karo bahan sing alamai mergo akeh khasiate.  Caos gawenan dewe iku iso luweh sehat mergo gak ono pengawet, pewarna, ambek kandungan gula sing duwur.  Caos iso digawe dewe karo bahan sing gampang ditemoni. Sing dibutuhno, yaiku tomat sak cukupe ambek sing wes diresiki isine. Trus bawang bombay sak cukupe, 4 siung bawang putih sing diris-iris, lombok rawit, ambek lombok abang. Mari ngunu, bahan-bahan iku mau diresiki terus digiling bareng sampek lembut, mari ngunu disaring dijipek sarine. Nah ampase iso digawe sambel biasa yo kenek, terus saos wes kenek digawe sambarang kalir.


Awak dhewe kudu iso ngebedake endi aturan agama lan acara-acara adat. Ojo ngasi nganggo jeneng agama, awak dhewe ngerusak acara-acara adat wong liyo. Acara-acara adat kui wis ono sak durenge konsep beragama iki mlebu neng Nusantara. Sebagai pendatang, awak dhewe sak mesthine kudu ngurmati opo sing wis ono seko biyen-biyen, diajarke turun-temurun seko leluhure. Salah siji agama iso ngeleboke acara adat iki neng kategori sing dilarang. Nanging, awak dhewe tetep ora entuk ngerusak utowo ngebubarke warisan nenek moyang kui. Koyo wong percoyo banget karo agamane, wong-wong sing ngelaksanake acara adat kui uga yakin opo sing dilakoke kui bener. Yen misale, maksude kui arep ngandani, sak iso mungkin kanggo coro sing alus utowo liwat dialog.


Bulan April dadi bulan sing cocok kanggo dolan ing daerah pegunungan. Ing Bulan April wis mlebu manga ketiga utawa mangsa panas. Udan uga wis arang ing wulan iki. Wulan lan adhike wis duwe rencana kanggo dolan ing Air Terjun Ndlundung sing ana ing Pacet. Bener wae nalika tekan ing air terjun iki, srengengene wis ana ing dhuwur ndas dadi panas banget senajan hawane isih adem. Wulan markir montore ana ing ndisor lan siap kanggo munggah ning Air Terjun Ndlundung. Sawise tekan, Wulan langsung dulinan banyu ning ndisore air terjun iku lan ngerasakne banyune sing adhem banget. Para wisatawan sing dolan ing Air Terjun Ndlundung iki uga padha dolanan banyu amarga wis padha kepanasan nalika munggah.


Salah siji kendaraan umum sing onok nang Jogja iku Transjogja. Transjogja iku bus umum sing nduwe pirang koridor sesuai jalur e. Niat awal pengadaan Transjogja iku ben isok koyok Transjakarta sing aktif digawe transportasi umum ambek masyarakat e. Tapi sayange, tambah akeh masyarakat sing maleh males numpak Transjogja iki. Alesan utamane iku mergo jalur Transjogja iku nyampur ambek lalu lintas kendaraan liyane, gak koyok Transjakarta sing nduwe jalur e dewe. Nek wes ngono, wong sing numpak Transjogja pasti bakal kejebak macet nek dalanan lagi rame. Niat awale numpak bus iku ben isok luwe cepet tutuk omah, malah podo kenek macet e.


Propinsi DI Yogyakarta kui dadi panggon sing paling medeni, menurutku. Mergone, neng daerah kui, kerep banget ono lindu. Ora mung kerep, nanging penyebabe ono loro. Jenis lindu sing kerep dirasake karo wong Yogyakarta kui lindu tektonik lan lindu vulkanik. Wong neng kono ngeroso lindu tektonik kui mergo Yogyakarta dadi daerah pertemuan rong lempeng. Sing marake ngeri, ketemune kui ora neng laut nanging neng tengah-tengah pulau. Koyo kedaean neng Bantul taun 2006 biyen. Sakliyane kui, Yogyakarta uga cerak karo gunung Merapi. Yen gunung merapi kui arep jeblug, biasane ono tondo-tondone lindu disik. Pas taun 2006 biyen wong-wong uga podo wedi, yen lindu kui uga iso marake bencana liyane gunung jeblug utowo tsunami.


Sapa sing durung tau krungu gerai toko Mixue? Kayane wis meh kabeh cah nom ngerti toko sing adol ombenan legi iki. Ing Indonesia, cacahe toko Mixue kepara wis akeh. Miturut data kang kababar dening Mixue Indonesia, kawit tahun 2020 tekan saiki, wis kurang luwih sewu kepara punjul cacah toko Mixue kang sumebar ing nuswantara. Ngrembakane Mixue iki ora uwal awit regane murah tur variasi ombene akeh. Kanthi mbayar 8000 rupiah kowe wis bisa ngrasakke anyepe es krim vanila ing sajroning cone. Saliyane kuwi ana menu kaya: Sundae Boba, Milk Tea, Fruit Tea, uga Smoothies. Mula, kanggo kowe sing seneng ngombe legi tur ora gawe kanthongmu jebol, ayo enggal-enggal tuku Mixue!


Kelompok 1 KKN UGM diwenehi amanat kanggo KKN ana ing Natuna. Salah siji pulau sing rada adoh saka ngendi-endi amarga panggone ana ing tengah laut. Bocah kelompok 1 iki menyang Natuna nganggo kapal supaya biayane luwih murah. Senajan Natuna adoh, nanging ora angel sisan kanggo nuju kono apa maneh saiki trasportasi darat utawa laut uga bisa njangkau Natuna. Kaping pisan, kelompok KKN UGM iki nuju pelabuhan Tanjung Perak sing ana ing Surabaya. Kaping pindho, kelompok KKN UGM iki milih numpak kapal feri sing nuju menyang Pelabuhan Selat Lampa sing ana ing Natuna. Wasana, nalika wis tekan Pelabuhan Selat Lampa kelompok KKN UGM iki bisa nganggo bis utawa angkutan umum liyane sing ana kanggo nuju menyang pusat kutha Natuna.


Corona nggarai kabeh omah kanggo ibadah kususe Masjid kudu duwe cara kanggo njaga protokol kesehatan. Amarga masjid dadi salah siji panggon sing saben dina digunakake karo wong akeh. Protoko kesehatan sing bisa digunakake karo masjid, kaping siji yaiku kabeh jamaah kudu nggawe masker. Kaping loro, jamaah sing ngerasa awake ora penak utawa ngerasa watuk, pilek, lan panas ora oleh ibadah ana masjid nganti waras. Kapinh telu, ning ngarep lawang masjid kudu disediani handsanitizer lan panggon kanggo ngewisuhi tangan. Sing terakhir, sawise dinggo sholat utawa kegiatan liyane ing njero masjid, kudu disterilna karo semprotan desinfektan supaya viruse ilang lan jamaah bisa sholat kanti ayem.


Aku nduwe tonggo sing dadi juragan toko roti. Mbiyen de’e sekolah nang sekolah memasak dan njupuk fokuse iku nang baking. Pas lulus, tonggoku nerusno dadi baker bahkan sampe buka toko rotine dewe. Sak durunge buka toko roti, mbiyen tonggoku iku senengane ater-ater roti gratis nang kabeh tonggone, termasuk awakku. Kudu diakoni roti gawenane tonggoku iku enak banget. Rasa dan kualitase gak kalah ambek toko roti sing gede. Teko kono, onok sing nyarano gawe buka toko roti dewe cek isok dadi ladang duit. Bukalah toko roti iku. Awale tonggoku kerjo dewe ambek anake, tapi suwe suwe toko iku dadi tambah rame. Akhire tonggoku nggolek karyawan dan kerjo bareng-bareng. Toko roti iku dadi salah siji toko roti langganane wong desoku.


Jaman saiki akeh bocah-bocah sing hobine jalan-jalan. Iku maeng polahe saiki akeh enggon-enggon apik sing pantes dinggon dolanan. Mlaku-mlaku sing nang enggon-enggon apik ambek sing arang iso ditekani ancene nyenengno. Termasuk aku ambek koncoku yo senengane mlaku-mlaku nag ono waktu luang digawe dolan bareng mboh iku munggah gunung, nang enggon-enggon wisata utowo nang enggon-enggon sing sekirane arang wong sing iso teko mrono. Lah saiki dalan-dalan sing nang panggonan apik-apik wes podo enak ora koyok jaman biyen, mangkane akeh bocah-bocah sing hobine podo mlaku-mlaku nang enggon enggon sing ancene apik ambek sing nyatu karo alam terus oleh pemandangan sing apike megilan, salah sijine nag nang jogja ono sing jenenge "Heha", Nag Karanganyar ono sing jenenge "Bukit sekipan".


Sunan Giri yaiku jeneng salah siji Walisongo ambek pendirine kerajaan Giri Kedaton sing uripe nang Gresik, Jawa Timur. Beliau iki nduwe akeh jeneng panggilan, yaiku Raden Paku, Prabu Stamata, Sultan Abdul Faqih, Raden ‘Ainul Yaqin, ambek Joko Samudro. Beliau lahir nang Blambangan tahun 1442 dan dimakamno nang desa Giri, Kebomas, Gresik. Nek awakmu kate nyekar nang makam Sunan Giri, ituti rute iki. Berangkat teko Alun-Alun Gresik, jupuk jalur ngulon dan belok kiwo nang jalan Pahlawan. Mlaku lurus terus ngelewati jalan Panglima Sudirman. Mbari ngono belok nengen nang jalan R. A. Kartini. Mlaku lurus, terus belok kiwo nang jalan Sunan Giri. Mlaku ae terus, engkok area makan Sunan Giri onok nang tengen dalan.


Awitan biyen pas cilik aku diulangi ambek Pak'e carane sembayang soale nag gak sinau kat cilik bakale nag gede ora ngerti soale sembayang iku kewajibane wong muslim. Nah ajaran iku maen sing paling tak iling-iling sampek saiki solae mesti tak lakoni terus. Nah mari ngunu Pak yo ngulangi nag sembayang iku ora mok pisan, tapi sedino suwingi iku ono peng limo, terus jumlahe yo bedo-bedo, nag sembayang duhur iku ono papat, Ashar iku yo ono papat, Maghrib iku yo ono telu, terus isyak iku ono papat, maringunu sing terakhir yaiku subuh iku ono loro. Tapi sing khusus kanggo subuh iku ono dongo sing kudu dilakoni tapi yo ora wajib yaiku sing jenenge kunud nag tengae ngadek peng loro maeng.


Istana Malige iki bangunan peninggalan Sultan Buton XXXVII. Omah adat suku Buton iki didirikno tanpa paku besi dan kabeh bahan bagunane teko kayu. Bangunan iki terdiri teko patang tingkat utowo patang lantai. Lantai siji luwe jembar timbang lantai loro ambek telu, tapi nang lantai papat rodok jembaran maneh teko lantai telu. Bangunan iki nganggone pasak utowo paku kayu. Bangunan iki berdiri ndek duwure cagak. Cagak-cagak ngarep terdiri teko limang buah sing berjajan memburi sampe wolung deret. Dadi keseluruhan cagake iku onok 40 buah. Cagak iku terbuat teko kayu wala dan kabehe bentuke segi empat. Susunan ruangan ndek istana iki macem-macem. Lantai siji onok pitung ruangan sing fungsine gawe nerimo tamu. Lantai loro onok 14 kamar sing fungsine macem-macem. Lantai telu fungsine gawe panggon rekreasi. Lantai papat fungsine gawe panggon ngepe.


Ulan wingi aku tuku Raket nang swalayan ngarepe kos. Nah Raket iku maeng ono tulisane Yonex nag gonanane danganane, tapi iku regane murahe pol dadi koyoke ora asli. Nah raket iku maeng warnai biru ambek ireng, terus senar rakete iku warnai ijo pupus, dadi pantese pol, terus danganane maeng ono spone ambek karete saitik dadi nag dicekel ora luncu ambek empuk. Terus  senare maeng iku kencenege pol dadi nag pas di gawe nablek kok saitik langsung mumbul adoh koke maeng. Mangkane bocah-bocah wingi doh podo takok piro regane raket maeng, padal raket iku maeng yo regane murah soale kan ora asli nag asli yo larange megilan. Mangakane sing penting duwe raket ae.


Sek akeh uwong sing gak isok mbedakno antara mie ayam ambek mie pangsit. Mbasio isine podo-podo nganggo daging ayam, rasane iku bedo banget. Sing paling ngetarani bedone iku bumbune. Bumbu mie ayam iku luwe legi, sedangkan bumbu mie pangsit iku luwe asin dan gurih. Sing marai khas teko mie ayam iku masake nganggo minyak ayam sing onok resep khususe, sedangkan mie pangsit luwe ngandelno kuah kaldu sing onok resep khususe dewe. Terus mie ayam iku kuahe pasti dicampurno langsung nang mie ne, bedo ambek mie pangsit sing kuahe dipisah dadi wong isok mangan sesuai selerane dewe, kuahe kate disok nang mie ne opo dijarno terpisah.


Salah siji panganan khas teko Suroboyo iku jenenge rawon setan. Rawon setan iki gak bedo teko rawon liyane, tapi daginge luwe gede-gede terus empuk puol. Iku sing marai rawon setan dadi khas dan dadi incerane wong-wong sing liburan nang Suroboyo. Warung rawon setang sing asli iku mek onok sak panggon tok, gak buka cabang nang liyane maneh. Nek awakmu pingin mrono, ituti rute iki. Berangkat teko Siola, belok nang jalan Tunjungan terus njupuk sisi tengen dalan. Mbari ngono belok nengen marine ngelewati Seiko Showroom & Service. Dalan lurus ae ngelewati Tunjungan Plaza Mall. Engkok warung rawon setane onok nang tengen dalan.


Ana proyek sing bisa digalakake karo bocah-bocah enom yen ngomongake babagan crita rakyat. Proyek iki yaiku ndongeng ning media sosial. Proyek iki luwih efektif amarga saiki akeh bocah cilik lan ibu-ibu sing ndelok media sosial padha pinter lan bisa nyeleksi konten apa sing cocok. Salah sijine yaiku konter crita rakyat sing ana ning media digital iki. Cara nggawene yaiku milih crita sing menarik lan isine cocok karo kebutuhane anak, rampung kuwi nggawe skenario, banjur nyiyapake properti kanggo crita. Konten iki bisa digarap karo wong akeh ben rame lan kualitase kudu apik. Nanging sing paling penting yaiku cara penyampaiane sing gampang dipahami karo bocah-bocah sing ana ning tahap sinau.


Pas aku dolan nang salah sijine kota tahu tagwa iku tibake bedone pol wong sing ono nang deso-desone. Nang kono uripe wonge iku luweh alus-alus ambek kalem-kalem oleh ngomong, terus gaya uripe yo ora sepiro nemen koyok wong sing nang kota-kota gede. Nang kono iku wonge sabar-sabar ambek mesti uripe iku sak onone. Yo aku ora ngerti lapooh iso urip sing koyok ngunu, padal nang kono itungane kemajuane daerahe kan ora kalah ambek liyane-liyane. Tapi wonge iku tetep sabar-sabar ambek mesti seneng nang sawah. Yo ancene nang kono isek akeh sawah ambek akeh-akehe wonge iku mesti penggawehane tani. Mangkane nag kono wonge roto-roto uripe iku sederhana.


Saiki kabeh wong iso dodolan seko omah. Sing ngebedake wong sing bisnis lan ora bisnis neng omah kui mung niat wae. Awak dhewe wis dodolan liwat internet lan liwat aplikasi neng jaman iki. Ora ono alesan ora duwe model kanggo tuku utowo nyewo panggon saiki. Wong iso dodolan mung nganggo modal sitik kanggo tuku barang utowo tuku bahan lan paket kuota Internet. Awak dhewe iso ngedol barang dagangan dhewe seko media sosial. Kui iso media sosiale dhewe utowo gawe anyar meneh khusus kanggo dodolan. Awak dhewe uga iso ngedol liwat aplikasi. Awak dhewe mung kari daftar. Persyaratane ben iso dodolan neng kono uga ora ribet.


Wong sing gelek dolan mesti ora gaok nag petok kernet sing ngongkon medun gawe sikil kiwo. Nah anjuran iku maeng ancene ora ono nang undang-undang tapi anjuran iku maeng ono polahe kanggo keselametane wong  sing numpak bis. Tau ono wong ora ngandel ambek anjuran iku maeng, akhire pas medun teko bis langsung tibo jengkelang. Nah kernete bis maeng yo langsung medun ambek ngandani wong sing tibo maeng polahe ora gugu anjurane kernete bis maeng. Yo ancene ketoke sepeleh tapi nag ora digugu bakal ngerugekno wonge dewe ambek sing petugase bis maeng polahe tiboe maeng teko bise perugas iku maeng. Dadi nag numpak bis, nag iso yo dituruti ae anjurane petugase.


Desember iki aku iso natalan karo dulur-dulurku. amarga tahun wingi ora oleh mudik amarga onok covid. atiku bungah nemen amarga iso ngelumpuk karo dulur-duluru, iso mangan mangan isok melaku melaku karo dulur dulurku sing wes suwe ora ketemu. saben bengi ne natal aku karo kaluwarga iku mesti sembayang ning gerejo. gerejo ne iki rodok adoh tekan omahku, dadine aku numpak montor karo kaluwarga ku. ning dalan rame pol macet e akeh wong wong sing podo budhal ning gereja. gurung maneh saben natalan iki mesti udan deres pol. untunge aku ora kari tutuk gerejo ne. ning gerejo wis podo akeh wong-wong ngumpul wes podo baris ning kursine dewe-dewe. wong wong podo nggawe kelambi sing apik apik sing rijik. nggawe sepatu sing rijik . rambute wong lanang lanang iki disureni sampe klimis. tambah bengi wong sak gerejo sembayang e tambah khusyuk.


Pamrayogiku marang kowe kabeh, sasuwene urip ing donya iki, kowe kudu nyoba explore papan kang dununge ndhelik, nanging yen wis tumeka bakale kowe ngucap syukur amarga saking endahe papan mau. Iki critaku nalika sengaja pengin dolan ana Curug Pulesari. Akses nuju papane pancen kudu munggah medhun pegunungan. Kendaraan mung bisa parkir ana sandhinge omah warga. Seka papan parkir kudu tracking dhisik udakara 10 menit. Ngedhuni susunan watu kapur, nyabrang kali kang ambane udakara 10 meter, medhun meneh liwat undhakan watu kang rada lunyu. Banjur lagi bisa tekan ana curug. Banyune katon bening lan semu ijo, banyu uga nggrojog deres saka dhuwur. Pasir sangisore ya katon putih semu coklat. Hawane sejuk, iyup tur akeh wit-witane. Langite padhang ngatonake awan kang apik sawangane. Curug iki kalebu papan ndhelik dadi ora akeh wisatawan mara. Mula, ayo refreshing pikir sedhela kanthi golek papan wisata ndhelik.


Saiki ancene akeh wong sing wes mulai buka usahah teko omahe dewe-dewe polahe gampange masarno dodolane maeng. Contone usaha iku maeng koyok buka usaha dodolan pulsa, ngumpa pakean, dodolan gramikan utowo jaja, buka warung kopi, terus buka jasa nyetak foto, ambek liyan-liyane. Lah kabeh jenis iku maeng termasuk salah sijine inovasine dodolan teko omah sing saiki gelek ambek akeh wong sing wes ngelakoni iku maeng. Perkoro iku maeng gelek kelakon soale perekonomian nang endi-endi wes mulai roto masio nang jero deso iku wes mulai maju ora koyok biyen sing ancene rodok angel. Ambek butoh modal gede kanggo gawe dodolan maeng.


Mesin cuci kui akeh jenise. Bedo jenis, bedo cara ngangone. Carane nganggo mesin cuci sing rong tabung kui kiro-kiro ngene. Sing kesiji, awak dhewe leboke klambi sing reged neng tabung sing paling gedhe. Kudu awak dhewe gateke, ojo ngasi klambi sing awak dhewe leboke mau keakehan. Bar kui, alirke banyu neng tabung kui. Yen wis kebak, tuang sabun cucine neng tabung kui sesuai takeran neng kemasanae utowo rong tutup botol. Bar kui puter tombole eng angka 45 menit. Mesin kui bakal ngubengke klambis sak suwe wektune kui. Bar kui banyu sing reged bakal metu. Isi meneh lan leboke pelembut yen wis kebak. Enteni sektiar 10 menit banjur, banyune ditoke meneh. Pindah klambi kui neng bagian pengering puter sekitar 5 menit. Bar kui, klambi wis iso dipepe.


Biasane, nek wayahe posoan iku kabeh Restoran utowo Rumah Makan pasti bakal ruame pol. Biasane iku mergo kate digawe bukber. Tapi iku gak berlaku nang Warung e mamaku. Ben bulan poso, iku pasti suepi pol. Mboh opo’o kok isok koyok ngono iku. Makane, ben bulan poso iku mesti pendapatane defisit. Pegawaine mamaku wes nyarano gawe tutup sementara, tapi mamaku gak gelem. Nek tutup, engkok gak bakal onok pemasukan, terus yaopo kate nggaji pegawaine? Akhire diputusno gawe tetep buka, tapi jumlah porsi pangananan ben jenise dikurangi. Sing biasane nyediakno sepoloh porsi, saiki mek nyediakno limang porsi. Dadi istilahe ngono pemasukane gak akeh, tapi gak sampe rugi.


Tari Gambyong dadi salah siji jejogedan kang kaya-kaya wajib kabeh penari isa. Tarian kanga asale saka Surakarta Hadiningrat iki kalebu tarian alus kang biasane kanggo nyambut tamu. Tarian iki asale saka Sri Gambyong kang nduweni swara apik banget ing jaman Paku Bumawa IV. Tarian Gambyong kaperang dadi telung pandum, yaiku maju beksan, beksan, lan mundur. Ing jaman rumiyin, tarian iki kanggo ngungkapne sokur marang Dewi Sri kang angkahe kanggo nyuwun berkah lan suburing asil saka tani. Ing wayah saiki, Gambyong kerep ditemukake ana ing acara ngantenan utawa acara seminar-seminar. Tari gambyong biasane ditariakke kanthi jumlah kang ganjil. Tarian iki isih akeh sing nguasani, kamangka ngana bocah-bocah uga prelu diajari supaya ora ilang.


Panganan laut ancene duwe keunggulan kandungan sing ora bakal diduweni pangan liyane sing ora teko laut. Nag situs dokter sehat jelasno nag panganan laut nduweni keunggulan kandungan sing ora ono nag panganan liyane. Contoh kandungan sing gemaksud yoiku protein hewani sing gampang diserap karo awak, lapoo kok gampang diserap ambek awak, polahe protein iki ngandung asam omino. Terus ono sing jenenge asam lemak omega 3 sing fungsine pentinge pol kanggo kesehatane awak ambek jantung. Omega 3 iki biasane nag ngonane daging iwak sing warnae rodok abang contohne iwak tuna utowo salmon. Mari ngunu isek ono kandungan liyane maneh yoiku mineral yodium sing cukup apik gawe awak. Yodium iku penting soale gawe jogo keseimbangane cairan ambek elektrolit nag jero awak.


Laptop sing tak enggo saiki kui, aku tuku seko 2018. Pas kui lagi ono pameran komputer neng Jogja Expo Center. Kebetulan banget pas kui laptopku sing lawas wis rusak. Aku garap tugas sempet ijol-ijolan nganggo laptopku disik. Kebetulan uga pakdhe sing neng Jakarta lagi mampir neng omah. Dadine aku lan pakdhe kui bareng neng pameran kui. Neng kono awak dhewe mubungi toko sing ono neng kono siji-siji. Aku delok-delok laptop sing paling apik lan regone cocok kanggo duwit tabunganku. Akhire, aku tak putusku tuku laptop Asus sing regon 4 yutanan. Aku kepengene sing luwih apik sih nanging piye meneh, ora ono duwit. Pas arep bayar, jebul pakdeku langsung neng kasire. Dheweke sing dadi nukoke aku laptop.


Saiki, akeh wong, terutama bocah-bocah, sing ora ngerti lagu seko daerah. Lagu daerah sing nganggo bosone dhewe wae durung mesthi ngerti opo meneh lagu seko daerah liyo. Awak dhewe sebagai generasi sing luwih tuwo kudu ngewiwit ngenalke lagu-lagu iki neng anak-anake dhewe. Carane iso nyetel lagu daerah kui karo anak-anak pas lagi selo. Pisan-pisan, pas dheweke lagi dolan kui awak dhewe iso nyetel lagu daerah kanggo ngancani dheweke. Iso uga lagu kui dirungoke  sadurunge turu, misale nembangke lagu Lir Ilir pas anak wis turu neng kasur. Sing keloro, awak dhewe iso nyanyi tembang dolanan pas dolan dolanan tradisional, misale Cublak-Cublak Suweng. Kui dolanan sing kudu dilakoke kanggo lagu tembang dolanan sing judule podo.


Bosen plesir wonten Bali, kita saged geser sekedhik menyang Lombok. Menawi plesir wonten Lombok, Mentigi Bay Dome Lombok ingkang bentukipun benten  saking hotel sanes saged dados pilihan panggonan kangge nginep. Bentukipun kados kubah watu. Penginepan menika dikelilingi kaliyan pantai-pantai ingkang populer wonten Lombok, kados Pantai Senggigi, Pantai Malimbu, lan Gili Trawangan. Amargi dikelilingi pantai, fasilitas kamar wonten Mentigi Bay kathah hubunganipun kaliyan pantai. Wonten pantai pribadi kangge saben kamar, persewaan alat kangge snorkeling lan diving, lan kelas yoga. Saben kamar wonten pawonipun piyambak. Reginipun kamar sampun kalebet sarapan. Menawi pengen pesta BBQ wonten dalu, kita kedah bayar biaya tambahan. Mentigi Bay ugi nyewakaken mobil kangge pengunjung.


Perkembangan penting atlet kuwi dimulai saka ekskul sing ana ning sekolah. Pembibitan atlet iki penting diadakake amarga ekskul sekolah iki bisa dadi fokus sing apik lan latian komitmen kanggo para atlet enom. Salah sijine yaiku dukungan kanggo atlet voli enom sing mesti kangelan goleh pelatih kanggo ekskul ning sekolah. Indonesia lagi ngembangake voli, nanging akeh pihak sekolah sing kurang ndukung amarga voli iki mbutuhake akeh administrasi kaya lapangan sing standar lan uga sapanunggale. Pelatih voli iki uga dijupuk saka guru olahraga. Kamangka, ayo para atlet ning tingkat kabupaten mulai ngabdi marang sekolah-sekolah kanggo ngembangake voli ben voli iki bisa luwih profesional.


Pengusaha katering menika tiyang ingkang sadeyan daharan siap saji kangge kabetahan pesta utawi perayaan ageng sanesipun. Boten namung daharanipun ingkang disedhiyakaken pengusaha katering, nanging ugi piranti dahar ingkang pepak kangge pesta wonten gedung utawi panggonan sanesipun. Pelayanan kasebat kalebet kalangkungan bisnis katering. Pelanggan boten kedah repot medal, blanja, masak, lan nyepakaken daharan kangge acara ageng. Pilihanipun menu katering kathah sanget. Pelanggan saged pesen miturut paket ingkang disedhiyakaken pihak katering utawi milih menu ingkang kepisah. Pengusaha katering saged angsal untung ingkang lumayan. Wonten ugi pengusaha ingkang nyade katering harian ingkang bakal ngirim daharan ingkang benten  miturut pesenan saben dinten menyang konsumenipun .


Panahan saiki wis dadi olahraga sing akeh digandrungi bocah-bocah. Senajan ora gampang, nanging panahan iki bisa dipelajari kanthi tenanan. Akeh bocah sing nyerah kanggo sinau panahan amarga ngerasa angel. Miturut data sing ana ing internet, manfaate panahan iki akeh banget. Salah sijine yaiku bisa nggawe mripa lan tangan bisa koordinasi kanthi apik. Keseimbangane awak uga bisa dilatih liwat panahan iki. Kanggo wong sing rasa percaya karo awake dhewe kurang, uga bisa njajal olahraga iki. Kekuatan awak uga dilatih supaya bisa dadi kuat nalika melu latihan olahraga panahan iki. Mulane, yen ana kesempatan kanggo latian panahan ayo padha melu bareng-bareng ya.


Motocross iku bentuk perlombaan utowo kejuaraan balap motor sing dilakoni nang sirkuit lemah. Jeneng motocross iki dijupuk teko penggabungan kata “motorcycle” sing artine motor ambek “cross country” sing artine lintas alam. Awale ajang motocross iku teko siji kompetisi uji coba kuartalan Auto-Cycle Clubs sing digelar pas tahun 1909 ambek Scottish Six Days Trial sing dimulai pas tahun 1912. Suwe-suwe event uji coba iki maleh dadi siji kompetisi gawe nggolek sopo sing isok nyapai garis finish paling cepet. Teko kono, akhire olahraga iki tambah suwe tambah terkenal nang mancanegara. Bahkan nang Indonesia, olahraga iki digawe hiburan nang pirang panggon wisata alam dan akeh peminate sisan.


Awak dhewe kerep delok panganan sing enak neng sosial media. Panganan kui biasane ono neng kota tertentu wae dadi ora iso digoleki neng kotane dhewe. Nanging ora kabeh sing viral kui rasane enak utowo cocok. Terutama panganan sing terkenal seko Yogyakarta. Wong sing tinggal neng daerah istimewa kui terkenal banget seneng karo panganan sing legi. Ora heran nek pangane sing viral seko kono duwe cita rasa sing legi uga. Misale, Mie Ayam Bu Tumini sing ono neng daerah Giwanga. Bumbu ayame sing legi kui ora kabeh wisatawan sing cocok. Sate klatak sing seko Bantul kui uga rasane ora terlalu spesial. Rasane kui ora luwih enak seko sate maranggi lan sate taichan sing biasa dikonsumsi wong Jakarta lan sekitare.


Belakangan iki Netflix ngetoke konton video sing kabeh produksine kui digawe karo AI utowo kepintaran gawean. Videone kui durasani sekitar 4 menitan. Salah siji konten sing digawe AI kui video guyonan tunggal. Seko materi guyonane kui, biasa-biasa wae. Ono guyonan sing lucu, nanging uga ono sing ora. Guyonane kui akeh sing nge mainke kata-kata utowo rima. Neng antara guyonan sing ditampilke kui, ono visualisasi aneh seko bangku penonton. Embuh aku sing ora ngerti kontekse opo piye, aku ngeroso kui aneh lan ora lucu wae. Yen seko segi grafise, videone kui ora iso dibilang apik, nanging isih lumayanlah. Netflik uga ngunggah konten  liya sing digawe karo AI, koyo film horor lan drama komedi.


Khutbah terakhir sing tak ringekno nag masjid pinggire kos iku isine bahas wong sing sembayang. Sak liyane iku yo ngulangno carane wong sing sembayang sing bener ambek sembayang sing salah tapi gelek dilakoni wong saiki. Lah sing kotbah maeng ngandani nag sembayang iku kudu ngalkoni syarat-syarate sing ora kenek ditinggal, soale nag ditinggal sembayange mesti ora dadi terus kudu dibaleni sampek syarate kelakon kabeh. Lah terus sing khotbah maeng yo ngandani sembayang sing utowo sing ora dadi yaiku sembayang sing ora ngelakoni syarat sahe sembayang maeng. Jare khotipe "saiki iku akeh wong sing nyepelekno syarat-syarat maeng padal yo wes ngerti nag iku kudu dilakoni".


Sumpit kui senjata berburu khas suku Dayak. Senjata iki dienggo berburu khewan koyo rusa, babi hutan, manuk, lan liya-liyane. Cara nanggone kui ditiup. Sing pertama, awak dhewe kudu nyepake pelurune, pelurune kui jenenge damak. Damak digawe seko pring sing sigar cilik-cilik. Damak kui sak durunge kui kudu dilumuri getah wit sing beracun. Yen wis siap, pasang damak kui mau neng jero sumpit. Cekel sumpit neng bagian ujunge nganggo rong tangan. Tempelke ujung sumpit mau neng mulit. Awak dhewe kudu bidik sasaran kanthi pas banget. Yen wis dirasa pas, awak dhewe iso nembake damak utowo peluru mau kangga coro nyebul seko ujung sumpit.


Fondasi ibdah agama Islam kui ono 5. Salah sjiie kui poso neng sasi Ramadan. Poso kui dilakoke setaun pisan manut seko kalender hijriah. Dadi awak dhewe poso kui tanggal iso bedo-bedo yen ngikuti kalender biasa. Poso neng ajaran Islam kui kudu nahan mangan lan ngombe seko srengenge terbit tekan srengenge tenggelem. Yeng ngikuti waktu salat kui, bar mlebu wektu subuh tekan krungu adzan maghrib. Ora mung mangan karo ngombe wae sing kudu ditahan naning uga kabeh hawa napsu sing ono neng awake dhewe. Mangan kanggo persiapan poso kui jenenge sahur lan mangan kanggo batalke puasa kui iftar, nanging awak dhewe kerep nyebute  bukonan.


Dino iki, aku ambek dulur-dulurku lungo nang Masjid Namira. Nek ditakon onok acara opo, jawabane gak onok opo-opo. Mek kate ngunjungi salah siji Masjid nang Lamongan iku. Isok dikatakno aku kate piknik nang Masjid iku, soale budheku sampe nggowo akeh panganan gawe mrono. Perjalanan mek sekitar sak jam dan wes tutuk lokasine. Kudu tak akoni, iki Masjid lahane jembar banget. Nek kate melbu Masjid utamane ae kudu mlaku melbu maneh teko gerbang masuk. Pas melbu Masjid, aku isok ngomong nek iki salah siji masjid ekslusif sing tau tak kunjungi. Ruangane wes full AC, ruangane wangi koyok nang Madinah, terus lantaine dilapisi karpet sing lembut banget. Bakal nyaman banget lah nek onok acara keagamaan nang kene.


Wingi koncoku iku ngejak delok pertandingan bal-balan nang omahe. Asline enak nang kono tapi gara-gara kerameen akhire ngaleh nang warkop polahe ora enak ambek wong tuone koncoku. Mari ngunu pas tutuk warkop tibae akehe megilan sampek ora oleh enggon. Tapi pas aku marek tibake dikei kursi ambek sing duwe warkop maeng dadi yo luong oleh kursi masio ora empuk tapi enak. Sing garai rame pas delok bareng iku nag pemain bal-balane iku nglebokno bale nang gawange lawane iku opo maneh nag wes kejebolan mesti ramene megilan, sorak-sorak bareng. Nag nang warkop mesti ora ono sing nyeneni soale wes lumrah nag warkop iku rame sing penting ora ono opo-opo.


Mbah Manto kuwi salah siji sesepuh sing ana ning Desa Sumber Sari. Mbah Manto kuwi urip dewean ning omahe sing ana ning cedhak sawah. Mbah Manto biyen nduwe bojo sing mesti ngerumat kabeh kebutuhane Mbah Manto kaya mulai ngurus sak durunge lunga menyang sawah, kebutuhan pangan, lan uga sak panunggale. Nanging, garwane Mbah Manto Seda taun wingi lan saiki Mbah Manto luwih seneng ngopeni sawah lan ternak ben ora katon nelangsa. Mbah Manto saiki uga luwih sering lunga menyang mesjid lan saban dina Kamis, Mbah Manto ngeresiki makam Mbah Manto Putri ben ora gampang kelingan lan tetep ngerasakake urip bareng.


Kerja ning kantor jaman saiki kuwi dadi gaya hidup sing kudune imbang antarane kerja lan seneng-seneng amarga kantor sing kepenak bakale dadi  omah sing nyaman kanggo para karyawane. Ana fasilitas sing disediakake kaya ruang gim, karaoke, lan mini bioskop ning kantor saiki dadi salah siji cara para perusahaan kanggo ngurangi stres pegawe. Kantor kuwi ora kudu konvensional, nanging uga bisa ngewenehi aura sing apik lan semangat kanggo kerja ben apa sing dilakoni iki bisa ngasilake babagan sing apik lan berkah amarga ora dadi depresi. Nanging ya ana sing ngomong yen kerja ning kantor saiki ora perlu amarga jaman saiki kabeh serba digital.


Nang desoku iku ono acara adat sing saiki wes dilalekno. Acara adat iku jenenge nyadran sing wes ora tau dilakoni ambek wong deso. Akhire saiki desoku akeh wong loro. Padal jarene wong-wong sing wes tuo, upacara adat iki dianjurno kanggo dilakoni sak tahun pisan soale iku simbol roso syukur sing ancene kudu dilakoni. Tapi saiki generasi mudo ora ono sing ngerti masalah iki soale wong-wong saiki aras-arasen ngelakoni. Padahal sing jenenge adat utowo acara adat iku asline digawe polahe ono tujuane. Selagi tujuane iku apek jane yo kudu dilakoni. Nah saioki kepala dusun sing anyar nganjurno acara adat iki kudu dilakoni maneh soale iku penting kanggo dusun iku.


Awakmu pingin liburan bareng keluarga gede tapi budget e gak cukup gawe sewo bus? Elf isok dadi alternatif. Elf iki versi cilike bus tapi muatane jauh luwe akeh timbang mobil. Kendaraan sing siji iki cocok banget gawe sing anggota keluargane akeh. Siji elf isok gawe nampung 20 uwong. Terus elf iki onok bagasi sing lumayan jembar gawe panggon tas ambek barang-barang liyane. Bahkan onok beberapa elf sing panggon lunggone luwe empuk timbang bus, dadi perjalanan isok luwe nyaman. Wes ngono elf iki lengkap ambek AC dan colokan kabel. Rego sewone yo luwe murah timbang bus, iku pun wes termasuk ambek supire pisan.


Gaman keris ing wayah saiki wis akeh malih gunane. Ndisek keris nduweni guna kango nglindungi dhiri para pendarane, isa uga kanggo tetenger pangkat lan kedhudhukan saka bendarane, lan isa uga kanggo tetenger kuwasa lan santosaning bendharane. Ananging, ing jaman saiki keris kerep katon amung kanggo piranti gegenep sandhangan. Keris kerep katon kanggo nari, khususe kanggo adhegan-adhegan perang. Keris kang dinggo nari utawa piranti gegenep sandhangan dudu keris kang landhep tur ana isine. Ananging, mung keris imitasi utawa apus-apus. Nanging mengkana a, iki wis dadi alternative kang becik kanggo terus nglestantunaken keris supaya terus bisa tekaning anak putu mbesuk supaya kabeh bisa ngerti ana gaman tradhisional iki.


Wong sing kerja ning kutha gedhe ning usia produktif jaman saiki kuwi tambah akeh lan uga saka sektor sing manika werna. Akeh wong padha ngerasakake susah amarga kutha gedhe kuwi padet, marai mumet lan uga akeh macet. Durung maneh urip sosial sing kurang sehat lan uga pergaulan sing bebas. Senajan modern lan fasilitas lengkap, kutha iki ora nduwe panggonan kanggo rekreasi sing tenang. Kamangka, para pegawe saiki wis kepikiran babagan omah kanggo pensiunan. Para pemuda jaman saiki nduweni cita-cita kanggo nduwe omah ning desa sing sepi lan uga ora kakehan masalah. Kamangka, ayo mulai nyelengi kanggo omah pensiun ning urip sing luwih berkualitas.


Ongko stunting utowo kurang gizi ning Indonesia kui dhuwur. Neng 2018, 1/3 seko balita neng Indonesia dinyatake kurang gizi. Kanggo ngurangi, angka kui butuh peningkatan asupan panganan. Salah sijine sumbur gizi yaiku susu sapi. Susu sapi kui akeh manfaat kanggo anak-anak. Anak-anak butuh 35--40 gram protein sak ben dino. Protein kuwe iso dicukupi nganggo konsumsi susu. Protein kui bakal penting banget nggo otot lan perkembangan otak. Iki iso ngebantu perkembangan motorik kasar lan motorik alus anak-anak. Sak liyone kui, susu duwe kandungan vitamin A dan B12. Vitamin kui berguno nggo kekebalan tubuh. Iki penting banget supoyo anak-anak ora gampang lara.


Sak durunge Tetangga Masa Gitu, masyarakat Indonesia kuwi kenal acara sitkom sing judule Bajaj Bajuri. Acara iki meh padha kaya Tetangga Masa Gitu, nanging latare ana ning lingkungan kampung ning jero kutha Jakarta lan nduwe masyarakat saka macem-macem kalangan. Lakon utama acara iki yaiku Keluarga Bajuri, sing dadi sopir bajaj lan nduweni urip sing sederhana. Bajuri iki nduweni tangga sing macem-macem latar belakang lan uga sifate. Kamangka, akeh kejadian lucu sing ana ning acara iki sing marai acara iki bisa kuat suwe tayang ning Trans TV. Bajaj Bajuri iki uga diadaptasi dadi film bioskop sing uga laris lan ngobati kangene para penonton.


Nek pas awak dewe takon merk laptop opo sing apik nang bakul dodolan laptop, roto-roto mereka podo nyarano Lenovo. Opo maneh nek laptop iku mek digawe kerjo utowo garap tugas kuliah, pasti langsung akeh sing nyarano Lenovo. Hal iku mergo Lenovo nduwe keunggulan sing apik dibandingno karo merk laptop liyane. Siji, regane relatif terjangkau tapi spesifikasine wes apik. Loro, nduwe ketahanan ambek daya listrik baterai sing tangguh. Telu, nang seri Thinkpad, laptop iku tahan banyu dan tahan banting. Papat, speaker sing wes nganggo Dolby Digital isok ngasilno muni sing jernih dan bulet. Terakhir, sistem pendingine apik dan gak brisik. Dadi gawe awakmu sing lagi nggolek laptop, Lenovo iki isok dadi pertimbangan.


Mbasio wes nduwe anak, Aik karo Udin iku tetep kerjo dewe-dewe. Alesane iku mergo sek podo-podo seneng merintis karir dewe-dewe. Tapi Aik saiki mek kerjo setengah dino tok, ben isok nggatekno tumbuh kembange anake. Engkok nek Udin wes teko nang omah, baru de’e ngewangi Aik gawe ngeramut anake. Nek anake wes turu, baru wong loro iku bakal ngelakoni pillow talk. Pokoke mereka bakal ngobrolno dino iki lapo ae nang Kantor. Bah onok masalah gak igak, tetep cerito. Teko kono, mereka iki dadi isok ngerti isi pikirane masing-masing dan isok nambah kepercayaan gawe satu sama lain, soale gak onok sing diselidekno blas teko masing-masing.


Prapatan biasane dadi papan paling kerep dingo wong njaluk-nkaluk, salah sijine pengamen. Pengamen jaman saiki wis padha kreatif. Ana sing paling menarik, yaiku pengamen sing nganggo angklung. Angklung alat music tradhisional saka Jawa Tengah. Salah sijine pengamen sing biasane ditemukake ing sakubenge Malioboro utawa Kaliurang ana kang ngamene nganggo angklung sing dirakit singgan dadi wirama kang apik lan padhu. Swara angklung kang mredu bisa ndadekake panas ngenthang-ngenthang sing nyorot awak rada keslimur. Lha kok isa? Amarga swarane iku ngajak wong melu nyanyi uawa njoget sinambi nunggu lampune ijo. Cara ngeneki iki lo patut banget terus dilakoni lan ditiru marang para kabeh masarakat. Mula ta,njijal bocah nom-nom padha ajaro supaya ngeneki ora mung dadi kesenian sing ning pinggir ndalan.


Onok arek sing tau ngeluh nang aku, jare de’e iku durung sak tahun wes ganti laptop. Awale aku bingung, kok isok ngono kan. Pas tak gatekno cara de’e ngeramut laptop e, dadakno super anarkis. Mulai teko laptop sing asal dibanting nang mejo, nek mbuka layar laptop kasar, nek ngetik yo kasar, terus asal nyabut flashdisk nek mari dinggo. Gawe awakmu sing moco iki, mulai saiki nek nganggo laptop iku ojok anarkis nek gak gelem laptopmu gampang rusak. Nek ndekek iku alon-alon, ojok asal dibanting. Nek mbuka layar iku cekel ndek bagian tengah, baru dibuka. Nek ngetik iku biasa ae, gak usah gopoh dan gak usah kasar. Terus nek kate nyabut flashdisk, ojok lali di-eject disik.


Salah siji platform online sing dinggo gawe ndelok acara-acara nang TV iku Vidio. Vidio iki wes dadi andelane wong-wong nek kate ndelok acara nang TV, opo maneh acara pertandingan olahraga. Mulai teko FIFA, BWF, MotoGP, kabeh ditayangno nang kono. Nek kate nontok teko Vidio iku kudu langganan disik. Carane siji, melbu nang aplikasi Vidio disik. Loro, login nganggo akunmu. Telu, pilih More utowo lainnya ndek sebelah tengen duwur. Papat, pilih Subscription and purchases. Limo, pilih Subscrie to Premier. Enem, pilih paket premier sing mbok pingini. Pitu, lanjut nang pembayaran ambek pilih metode pembayaran. Terakhir, nek wes mari bayar, wes mari deh dan isok langsung nonton.


Uwong sing nduwe riwayat cedera jenis opo ae, opo maneh nek riwayat cedera sak durunge iku nemen, pasti ambek dokter e dikon gawe mbatesi aktivitas e. Contohe nek uwong nduwe riwayat patah tulang, karo dokter pasti gak diolehi gawe ngangkat beban sing abot, bahkan nek isok gak atek angkat-angkat blas. Balung iku nek wes ngelalui proses operasi, pasti kondisine gak isok mbalik koyok mbiyen. Nek misal balik ngelakoni aktivitas koyok sak durunge patah tulang, pasti resiko putung maneh iku luwe gede. Soale tulang anyar sing tumbuh iku mau gak sekokoh tulang sing sak durunge. Makane gawe awakmu sing nduwe riwayat patah tulang, batesi gerak terus gak usah atek angkat-angkat barang.


Bapak ngejak aku sak kaluwarga dolan ing Malang. Bapak ngomong yen ana ing hotel anyar sing duwe nuansa kaya ing Jepang. Hotel iki jenenge onsen Resort. Nalika tekan hotel iki, aku lan kaluwargaku disambut karo staff sing ngewenehi aku ngombe. Sawise iku aku lan kaluwargaku diarahna ning kamar sing wujude kaya cottage Jepang. Saliyane iku, ing Onsen uga ana kolam kanggo adus banyu panas. Babagan iki sing aku durung tau nyobak. Aku dadi bisa ngerasakna kepiye rasane adus ing banyu panas kaya wong Jepang kae. Pemandangan sing bisa didelok saka Onsen yaiku pemandangan gunung ing Malang dadi nambahi sejuk lan adheme panggon iki. Ing kene aku uga bisa nyilih klambi tradiosonal Jepang kanggo foto-foto ning spot fotone.


Napas kui aktifitas sing penting kanggo kesehatan awak dhewe. Yen awak dhewe napas elek, oksigen sing mlebu nek awak iso dadi kurang cukup kanggo organ-organe dewe berfungsi kanthi maksimal. Napas kui iso awak dhewe latih seko olahraga. Olahraga opo wae ora masalah. Kabeh olahraga kui bakal alon-alon gawe cara napase duwe luwih apik meneh. Makin kerep olahraga, makin akeh oksigen sing mlebu neng tubuhe dhewe, termasuk neng utek. Yen oksigen nek otak kui lancar lan okeh, awak dhewe iso luwih mikir apik meneh. Awak dhewe ora dadi gampang ngantukan lan iso ngiling-ngiling pelajaran luwih maksimal. Makane, penting banget awak dhewe olahraga kanthi rutin.


Cek kesehatan kuwi penting banget amarga ana kaitane karo persiapan dana darurat. Kanggo wong sing ngerti kondisi penyakite, kuwi bakal nduweni dana lebih sing bisa dinggo ngobati penyakite, kaya wong sing nduweni penyakit diabetes, riwayat stroke, utawa penyakit keturunan liyane. Tes kesehatane iki pancen larang kamangka cukup dilakoni ning periode khusus. Banjur yen wes rampung tes kesehatan, bisa ndelok hasile lan nentokake dana darurat iki bakale disimpen ning ngendi utawa ngadakake asuransi sing cukup. Kamangka, awak dhewe uga kudu ngerti kapasitas awak lan uga rutin cek kesehatan ben awak dhewe bisa nyepakake biaya yen sewayah-wayah butuh dana kanggo mlebu rumah sakit.


Tukaran pas kekancan kuwi pancen sering banget apa maneh yen ono babagan sing ora cocok kaya selera film, musik, utawa selera pasangan.  Yen wis tukaran, biyasane kekancan iki dadi luwih raket amarga bisa ngerteni siji lan uga liyane. Nanging yen masalah iki wis pribadi, biyasane kekancan iki bakal gelut nanging angel banget kanggo mbalekake. Kaya misale masalah rumah tangga, selingkuh karo kancane bojo, utawa melu campur ing urusan keluwarga liyane. Sing kudu digatekake pancen batesan kekancan iki penting kanggo ngurangi konflik lan uga nyiptakake rasa welas asih marang kanca sing luwih gedhe. Wong sing wis paham babagan kanca, biyasane wis jarang tukaran.


Alat air fryer kuwi praktis lan banget migunani. ing andharan sabanjure iki, aku arep ngudharake keneng apa kok kowe kudu duwe air fryer minangka alat masak. Sing angka siji, duwe air fryer kuwi bisa gawe hemat. Tegese, kowe ora perlu tuku minyak saben arep goreng panganan, awit lumantar alat iki panganan uga bisa dadi crispy lan kriuk teksture. Saliyane, kowe uga bisa hemat wektu, awit alat mau duwe pengatur waktu, samangsa-mangsa arep boktinggal nalika masak ora papa, awit alat mau bisa mati dhewe. Angka loro, air fryer bisa ngewangi awake dhewe ngelongi minyak ana badan kita. Etung-etung duwe alat iki bisa nyengkuyung anggone awake dhewe nglakokae pola hidup sehat. Telu, yen migunakake air fryer, ora perlu susah anggone asah-asah, awit noda ing alat mau kalebu sithik. Cara ngresiki alat mau cukup dilap nganggo tissu kanthi wigati wae. Mula terang yen air fryer banget migunani kanggo manungsa.


Olah raga iku duwe manfaat sing megilan salah sijine yoiku kanggo nyehatno jantung. Jantung iku termasuk salah sijine anggota tubuh sing pentinge megilan kanggo awak, mangkane kudu dijogo kesehatane. Nah carane kanggo jogo kesehatane maeng yaiku kenek ambek olahraga mlayu paling gak limang menit ben dino, masio ora suwe tapi iku iso ngurangi resikone kenek penyakit kardiovaskular. Penyakit iki sing dialami ambek jantung ambek otot sing iku dadi anggoto awak sing pentinge megilan. Wong nag kenek penyakit iki wes resikone nang mati gedene megilan. Nah iku maeng kenek dicegat ambek olah raga rutin yoiku ambek mlayu sediluk sekitar limang menit. masio iku ora suwe.


Bulu tangkis iku olahraga sing nganggo raket ambek kok sing dadi alate. Bulu tangkis iki isok didoleno dewean utowo wong loro sing saling berlawanan. Bulu tangkis iki tujuane gawe mukul kok nganggo raket ngelewati jaring ben isok tibo nang areane lawan sing wes ditentukno dan berusaha nyegah lawan sing ngelakoni hal sing podo. Onok limang partai sing biasa didoleno nang permainan bulu tangkis. Onok tunggal lanang, tunggal wedok, ganda lanang, ganda wedok, karo ganda campuran. Teknis dasar dolen bulu tangkis iku onok cara nyekel raket karo cara mukul. Teknik nyekel raket iku onok telung cara, yaiku pegangan forehand, pegangan backhand, karo pegangan pukul kasur. Teknik pukulan iku kebagi loro, yaiku pukulan servis karo pukulan lob.


Ita wes suwe banget kepingin nduwe laptop. Sayange ibuke gak nduwe duit luwe gawe nukokno laptop gawe anake. Padahal jaman saiki iku kabeh tugas-tugas iku serba online dan butuh laptop. Mbasio wes onok hp, tapi sek durung cukup. Sadar nek anake temenan butuh laptop, akhire ibuke Ita coba ngumpulno tabungane gawe tuku laptop. Berhubung tabungane gak sepiro, dadi ibuke Ita mek isok nukokno laptop bekas teko tonggone. Pas dikekno nang Ita, arek iku ketok seneng banget nduwe laptop anyar. Pas dikeki eroh nek iku laptop bekas, Ita tetep seneng. Batine, sing penting aku nduwe laptop ben aku isok nggarap tugas sekolahe. Gak butuh laptop sing apik, mek butuh nduweni tok


Jaman saiki akeh banget ceramah saka tokoh agama sing diprotes amarga jarene radikal lan ora cocok kanggo bangsa Indonesia sing multikultural. Ceramah kuwi isine rasis lan ana sing ngelek-ngelekake agama liyane tanpa ana pitutur lanjutan lan bisa marai salah paham yen ora digatekake lan ora dijelasake asal-usul hukume. Uga ana ceramah sing nyebarake ilmu sing durung mesti ana benere. Kanggo nindak lanjuti iki, cara MUI yaiku ngadakake sertifikasi kanggo penceramah lan cara iki bisa dadi cara sing efektif kanggo ngurangi kesalahahpahaman ning masyarakat sing bisa nyesatake lan ngurangi provokasi. Saka sertifikasi iki, muatan politik uga diilangake ben ora ana sengketa ning masyarakat.


Salah siji olahan urang kesenangan kui iku urang saos Padang. Koyo panganan sing asale seko Padang utowo Mingang, ono cita rasa pedes sing khas. Ora mung pedes Roso asin lan legine kui campur dadi siji. Ono setitik roso asem sing marake ora eneg lan seimbang. Saos wernone abang. Urange sing werno podo dadi keto nyaru. Nek ambu, mambu pedes seko cabene keroso lan harum seko bawang bombaine kuat banget. Sadurunge dituangke saos, urange digoreng-goreng. Urange kui pas dicokot isih krenyes-krenyes. Kulite ora dikumpas dadi nambah tekstur. Neng jobone kriuk nanging ning jero tetep lembut. Urang saos padang kui dipangan nganggo sego anget ben tambah mantep.


Gelaran piala dunia wingi dadi salah siji acara sing bisa ngumpulake wong kang seneng bal lan ngobati rasa mangkel amarga PSSI langi ngadakake skorsing kanggo bal-balan Indonesia imbas saka kerusuhan ning Kanjuruhan. Akeh wong sing ngadakake nobar utawa nonton bareng lan nyediakake panggon uga panganan. Kafe, restoran, kanthi bale kelurahan dadi pilihan panggon sing nyaman kanggo nonton bal-balan. Akeh masyarakat uga bisa diuntungake secara ekonomi akibat anane pertandingan iki kaya wong kang dodo panganan, bakul kacang, kan sapanunggale. Kamangka kuwi, ayo dadi penonton sing cerdas lan bisa njaga ketertiban amarga suporter iki secara ora langsung bisa mbangkitake ekonomi sing lagi lesu.


Kisah nabi utawa sahabat nabi sing ana ing Alquran iku dadi pituduh manungsa ana ing donya. Salah sijine kisah Nabi Muhammad sing duweni kesabaran kanggo ngadepi wong kafir. Iki dadi pituduh supaya kabeh wong Islam uga niru Nabi Muhammad. Sabar kanggo ngadepi apa wae sing ana ing donya, sabar ngadepi nalika diilokna,  sabar ngadepi nalika diperlakokake elek karo wong liya, lan liyane. Pituduh liyane yaiku kudu jujur apa wae kondhisine lan jujur ning sapa wae. Kabeh sing dilakoni Nabi Muhammad iki bisa dadi pituduh lakune kene saben dina. Mula kudu ngiling-iling apa wae sing wis diajarna karo Nabi Muhammad supaya lakune bisa bener saben dina.


Saiki cas hp iki ora cukup cepet tok, tapi ono sing model anyar yaiku ngeces ora atek kabel. Cas iki jenenge Wireless Charging utowo cas tanpo kabel. Nah bentuk electronik iki ancene sangare pol soale wes ora butohno kabel, bentuke dewe iku yo macem-macem ono sing bunder tapi tipir koyok papan ambek kotak tapi yo po tipise. Terus sing garai sangar maneh iku cara kerjo maeng, carane iku koyok ora masuk akal soale nag ngeces karo cas iki hpne iku mok ditemplekno tok wes ratek ngecupno kabel ambek liyan-liyane ngunu ae wes ngeces dewe. Dadi jaman saiki sampek nang ngarek modek barang-barang elektronik nginiki wes bakal sak pirang-pirang.


Nang lamongan iku ono salah sijine Tokoh agama sing paling dimulyakno kat jaman biyen yaiku sing jenenge Sunan Drajat. Jarene wong sing nang daerah kono, beliau termasuk salah sijine wali songo sing nyebarno agama islam nang daerah lamongan iku. Ora mok uwong-uwong daerah kono tok sing ngarani ngunu, tapi endi-endi wong, sampek nang media sosial yo ngarani nag beliau termasuk salah sijine tokoh agama islam sing melok berjuang nyebarno islam nang tanah lamongan. Sak liyane iku beliau yo termasuk salah sijine tokoh agaman sing gelem ambek berjuang ngelawan penjajah pas biyen jamane negoro iki durung merdeka. Mangkane belian termasuh tokoh agama sing paling disegani sak lamongan.


Ponsel saiki batune wes gede-gede daya'e dadi nag gawe awet ora gampang ngeces. Nah mari ngunu batune yo kudu diramut ben awet soale batune hp saiki iku tanam. Nah carane ngeramut iku yo ora ewo nemen koyok contone ojo sampek gawe hp utowo gunakno hp-mu pas mok ces, soale iku sing marakno batune iso panas terus akhire ngedrop. Terus nag ngeces iku kudu ambek ces'e sing aslin masio iku ora gawane hp-ne tapi nag nukokno kudu sing asli ben batune iku awet. Terus akakno mode hemat daya ben batune ora kepekso gawe dayae sing ono nang jero hp. Buak'en aplikasi sing ora dibutohno nang jero hpmu soale iku iso ngentekno setrume batu sing ono nang jero hp.


Piranti kanggo olahraga kuwi ora butuh sing larang, nanging butuh sing cocok uga kena diakali. Salah sijine yaiku tali kanggo olahraga skipping. Tali iki bisa digawe saka karet sing dirangkai dadi siji banjur ditali kanthi kenceng ben ora mbrodholi. Sak liyane kuwi, awak dhewe uga bisa nganggo barang ning omah kanggo olahraga, kaya andha kanggo mlayu bolak-balik, bata kanggo mlayu halang rintang,lan uga kusen lawang uga cendela kanggo gegantungan utawa pull up. Sajane akeh piranti sing kena dinggo, sing penting awak dhewe kreatif lan ngerti kebutuhan. Kamangka, ayo dadi wong sing kreatif ben bisa olahraga tanpa nganggo piranti sing larang.


Yen misale dodolan dhewe lagi rugi, awak dhewe ora entuk mandeg. Awak dhewe kudu usaha, pokoke piye carane supoyo awak bisnis dhewe kui tetep mlaku. Soale, yen awak dhewe nyerah mung perkoro rugi, awak dhewe ora bakal sukses-sukses. Arep awak dhewe ganti jenis usaha opo wae, awak dhewe tetep bakalan rugi. Sing salah kui dudu jenis usahane, nanging pola pikire dhewe selaku wong sing ngedalanke bisnis. Rugi kui perkoro sing lumrah banget pas dodolan. Kabeh pengusaha sing sukses kui tau ngerasake opo sing jenenge rugi. Bedane karo awak dhewe kui, dheweke sing sukses kui ora gampang nyerah lan mesthi golek solusi seko perkoro sing dheweke lagi adepi.


Ning Malioboro, ana wilayak pecinan sing arane Kampung Ketandan. Wayah imlek, ning Malioboro, ana festival ning kampung pecinan kuwi. Wisata iki ana setaun sepisan lan nyediakake akeh hiburan. Salah sijine yaiku wayang potehi lan panggung barongsai. Ning festival iki uga ana pasar sing dodol panganan khas Tiongkok kaya babi kecap, babi guling, mie pangsit, lan liyan-liyane. Nanging ya akeh sing dodol panganan halal sing bisa dikonsumsi sapa wae. Festival iki arane PBTY utawa Panggung Budaya Tionghoa Yogyakarta lan diadakake saban wulan imlek, yaiku biyasane Januari akhir sampe Februari awal. Wisata iki akeh sing ora ngerti amarga ana ing jero gang lan ora saben dina ana.


Ana salah siji senjata tradisional saka Aceh, yaiku rencong. Senjata iki dadi identitas lan simbol kegagahan saka pahlawan Aceh. Rencong iki mulai dinggo saka jaman kepemimpinan Sultan Ali Mughayat Syah, yaiku Sultan Aceh kaping siji. Sak liyane sultan, ulee balang utawa punggawa uga nganggo rencong sing diselipake ning geger. Amarga dadi simbol kegagahan, rencong iki dinggo pas acara mantenan, acara adat, uga pas lagi perang. Rencong iki biyasane digawe saka perak, kuningan, wesi putih, kayu lan gading amarga sarat karo simbol lan kekuatan spiritual. Rencong iki wis kedaftar dadi "warisan budaya tak benda" ning UNESCO, amarga kuwi, Aceh uga nduwe julukan tanah rencong.


Mergo pemerintah iku gak roto gawe ngekeki anggaran nang ben cabang olahraga, kadang onok atlet sing milih gawe nyerah. Aku ndelok e iku sedih dewe sakjane. Padahal mereka mereka iki justru nduwe tekad sing luwe kuat timbang atlet sing diduiti akeh tapi malah males malesan. Wes gak didanai, gak disorot sisan. Yo yaopo isok nduwe motivasi gawe lanjut. Tapi gawe awakmu kabeh atlet sing kurang disorot, ojok asal nyerah ngono ae. Nek ancen awakmu iku isok sampe juara, sudokno nang media sosial nek awakmu buru ae ngeraih juara, pasti bakal akeh wong Indonesia sing ngelirik dan ngekeki selamat. Gawe kabeh atlet nang Indonesia, semangat terus gawe ngeharumno jenenge Indonesia yo.


Menurutku, plesiranku bareng konco-konco lang guruku pas SMA kui, dadi liburan sing paling tak iling selama SMA. Critane aku lang konco-koncoku kui melu cerdas cermah sejarah sing diselenggarake karo mahasiwa jurusan Sejarah neng UGM. Guru sejarahku pas kui, Bu Eka, seneng karo awak dhewe sing seneng karo sejarah lan duwe inisiatif kanggo melu lomba kui. Senadyan ora menang, Bu Eka tetep ngewehi hadiah awak dhewe nganggo dalan-dalan neng situs-situs sejarah neng cerak Yogyakarta. Awak dhewe dijak neng Puro Pakualaman ning Solo. Awak dhewe neng kono iso delok foto-foto rojo Mangkunegaran seko awal berdirine tekan saiki. Bar kui awak dhewe dijak Bu Eka neng Sangiran. Neng kono, awak dhewe iso sinau bareng meneh babagan manusia purbo neng Indonesia.


Pas dolan nang Jogja akeh Bus apik-apik ambek jejer-jejer nag parkiran, aku mikire iku bus umum koyok biasane, Tapi nag jero kursine ketok apik, ambek fasilitase lengkape pol. Terus tak delok-delok maneh tibak'e iku Bus Pariwisata. Tibak'e saiki kendaraan pariwisata wes apike pol, seje ambek biyen sing mok opo onone sing penting enak. Saiki kendaraan pari wisata kudu apik-apikan soale kudu oleh pelanggan akeh. Nag ora apik ambek fasilitasi kurang bakal ora digawe maneh ambek uwong. Terus, Sak liyane iku, Bus pariwisata yo iso nguwei kenyamanan gawe sing nyewo bus ben penumpange nyaman. Mangkane kursine apike pol. Terus yo nduweni TV barang ben sing nag njero bus iso terhibur.


Koyok biasa, aku moleh sekolah jam 3 sore. Biasane sih aku wes langsung disusul karo supirku. Tapi sampe kate jam 4, durung onok sing nyusul aku. Akhire aku nang Wartel terus nelpon mamaku. Mamaku lali nek nang omah lagi gak onok uwong soale podo lungo kabeh. Mamaku akhire ngongkon aku numpak angkot. Akhire gelem gak gelem aku mlaku rodok adoh nang Halte gawe ngetem angkot. Sakjane aku wedi nek gak komanan angkot soale wes sore. Untunge sek onok angkot sing lewat dan akhire aku numpak angkot iku mau. Iki pertama kaline aku numpak angkot dewean. Biasane kan karo mamaku, tapi iki dewean. Tapi untung aku eroh yaopo carane dan eroh angkot ndi sing engkok lewat ngarep omah. Pas wes kate tutuk, aku ngomong “Kiri pak!”, dan angkot e gak suwe mandek. Mbari ngekeki duit, aku langsung melbu omah.


Ana artikel antropologi sing mbahas kenapa cara wong Jawa lan wong Melayu nduwe cara sing bedha kanggo ndeleh keris. Wong Jawa ndeleh keris ning mburi, nanging wong Melayu ndeleh keris ning mburi. Miturut artikel kuwi, iki ngelambangake sifate wong Jawa sing seneng ndelik-ndelik utawa basa-basi yen arep diplomasi lan nyerang musuh, kamangka kerise ana ning mburi. Sewalike, wong Melayu ndeleh keris ning ngarep amarga ora seneng basa-basi lan seneng langsung ngomong utawa langsung serang. Nanging yen miturut sumber liyane, iki ora ana hubungane amarga keris kuwi dideleh miturut dawa len cilike ukuran uga golek panggon sing paling nyaman kanggo sing nggawe.


Nalika tesih alit, Bapak remen dahar roti ganjel rel. Roti khas Semarang menika teksturipun alot. Wonten taburan wijen dhateng inggilipun. Roti menika ugi saged dipunpanggihi wonten Jakarta. Tiyang Jakarta nyebat roti menika roti gambang. Miturut paneliten, tekstur ingkang alot dadosaken roti ganjel rel sehat kangge pencernaan. Roti ganjel rel lumrahipun dados daharan ingkang dinikmati sareng teh benter. Aromanipun kayu manis saking roti ganjel rel kiat sanget. Nalika acara dugderan kangge nyambut sasi pasa, roti ganjel rel gratis dibagi-bagi. Warga kathah ingkang rebutan. Dahar roti ganjel rel nalika sahur dipunpitados para warga bakal damel langkung kiat pasa. Weteng saged tuwuk langkung dangu amargi teksturipun roti ingkang alot.


Saiki sing garai rame nang MOTOGP yaiku Marques. Lah sing garai rame iku mergane oleh nyetir montor mabek gayae oleh balapa sing ugal-ugalan ambek koyok ora wedi mati, padal wonge wes operasi peng bolak-balik polahe tangane pedok. Sak liyane iku sing garai akeh wong seneng ambek deke yoiku deke iku wonge ancene apikan masio iku balapane pecicilan koyok wong kesetanan. Masio deke iku wes tau juara dunia peng bolak-balik tapi deke ora tau sombong. Terus sing sangar maneh yaiku wonge terus dadi pinoner ambek unggulan time soale deke iku ngerti endi sing tepak ambek endi sing salah, sampek salah sijine mekanike iku ngarani nag deke iku termasuk pembalap sing paling pinter sing tau dipetuki.


Dinten menika, Ibu kedah rewang wonten hajatanipun Bu RT. Putranipun Bu RT ingkang nomer setunggal ajeng ngawontenaken resepsi. Daharan ingkang dipundamel maneka warna. Ibu dipunpasrahi damel sekul. Sekul ingkang dipundamel Ibu wonten kalih, inggih punika sekul biasa kalih sekul gurih. Lawuhipun maneka warna. Kathah daharan asli Jawa ingkang makilipun donga kaliyan pangarepan kangge manten anyar. Kayata sop manten ingkang makili donga kaliyan pangarepan supados manten ingkang asal-usulipun benten saged bebrayan kanthi rukun. Es puter ugi disedhihyakaken. Es krim asli Indonesia punika lambang donga saking para rawuh supados manten kiat ngadhepi masalah anggenipun bebrayan. Ibu kondur jam stengah rolas bengi mbeta sekul, lawuh, kalih nyamikan kangge kula kaliyan Bapak.


Salah siji oleh-oleh sing paling khas teko Jogja iku bakpia. Jaman saiki, bakpia wes mulai akeh variasine, mulai teko bakpia pathok sampe bakpia kukus. Pirang-pirang pekan iki, lagi rame uwong ngebahas nek bakpia kukus iku sakjane guduk bakpia, tapi bolu. Teko bahan dasare ae wes bedo ambek bakpia sing biasa didol nang Jogja. Bakpia kukus iku bahan dasare sing biasa digawe bolu terus dikeki isian selai aneka rasa. Nek bakpia pathok iku kulite terbuat teko tepung karo margarin dan dipanggang. Teksture yo bedo. Bakpia kukus nduwe tekstur empuk ala bolu. Bedo karo bakpia pathok sing luwe atos tapi padet soale isine akeh.


HP sing wis terkenal lan dadi standar gaya hidup ning kutha gedhe yaiku merk iPhone. Taun iki sing paling anyar lan paling apik yaiku sing seri 14. Senajan kamerane ora seapik Samsung Galaxy S22 Ultra, iPhone iki tetep nduduhake kualitas sing apik banget lan dadi paling maju ning serine. HP jenis iki dadi pilihan kanggo para konten kreator sing kerja ning bidang teknologi amarga prosesore kuat lan kualitas gambar lan aplikasi sing bening. Yen kualitas batere, kapasitase 3200 mAh lan kanggo HP sing kualitas iPhone, HP-ne uga ora seawet merk liyane. HP iki uga larang banget amarga nggawa merek, nanging isih akeh sing kualitase luwih apik miturut kebutuhan.


Biyen pas cilik aku ambek bocah-bocah mesti senenge ngelangi orambloko soale ancenen nang desaku iku ono koyok waduk sing biasae digawe dolanan ngelangi ambek bocah-bocah. Manfaate ngelangi iku tibake akehe ora mbloko kanggo kesehatane awak soale kabeh anggota awak iku mesti gerak ambek obah kabeh. Awit teko tangan sampek sikil. Nah salah sijine manfaate yoiku kanggo pertumbuhane awak ben normal ambek maksimal. Nah iku maeng disebabno awake wong sing ngelakoni ngelangi iku obah kabeh terus ora ono sing meneg meh koyok mlayu ngunu, tapi nak mlayu sing baling abot kan nang sikil, tapi nag ngelangi iku roto obah kabeh ora ono sing mandek kejobo leren.


Koyok biasa, aku lagi kerjo nang Kantor. Berhubung garapanku wes mari, aku leren dilut sambil ngobrol ambek konco kerjoku. Moro-moro aku ditelpon karo Bos ku dan dikon ngadep nang ruange. Pas krungu suarane Bos ku sing murang muring, aku cepet-cepet mlayu nang ruange. Nang kono, Bos ku ngomeli aku entek-entekan dan nyudokno hasil kerjoku sing kaco pol. Pas tak gatekno, dadakno aku salah input data kabeh. Yo pantes ae Bos ku nyeneni aku. Mergo iku, Bos ku langsung ngongkon aku ngerevisi iku kabeh. Sakjane aku muales pol, soale aku kudu lembur nek koyok ngono. Tapi yo yaopo maneh, iku mau mergo kesalahanku dewe, dadi kudu diterimo nek dino iki aku bakal lembur.


Kadang awak dewe nek ndelok, mesin cuci nang omah karo mesin cuci nang Laundry iku bentukane bedo. Nek nang omah, iku nganggo bukaan nang duwur. Tapi nek nang Laundry, iku nganggo bukaan nang ngarep. Jenis mesin cuci koyok ngono iku onok bedane. Siji, kapasitas rong mesin cuci iku bedo. Mesin cuci bukaan ngarep iku luwe gede timbang mesin cuci bukaan duwur. Loro, penggunaan banyune iku bedo. Mesin cuci bukaan duwur iku nganggo banyu sing luwe akeh timbang mesin cuci bukaan ngarep. Telu, durasi kerjone yo bedo. Mesin cuci bukaan ngarep iku biasane luwe suwe timbang mesin cuci bukaan duwur. Terakhir sing paling penting, cara perawatane sisan iku buedo.


Meh olahraga opo wae sing awak dhewe kerep lakoni, awak dhewe kerep nanggo kasut. Kasut kui fungsine kanggo ngelindungi sikil ben ora cindro. Dadi wis sak mesthine, awak dhewe golek sepatu sing pas kanggo sikile dhewe. Ono beberapa hal sing kudu awak dhewe gateke pas lagi pilih kasut. Sing kesji, awak dhewe kudu jajal kasut kui langsung. Emang tuku opo-opo saiki iso lewat toko daring, nanging luwih penak yen awak dhewe tuku langsung neng tokone. Awak dhewe dadi iso jajal kasut kui langusung. Awak dhewe uga iso jajal macem-macem ukuran lan golek sing pas karo bentuk sikile dhewe. Senadyan ukurane podo, sok-sok yen bedo merek kui ukurane koyo bedo-bedo neng sikile dhewe.


Masjid kui panggon ibadahe umat muslim. Luwih seko kui, awak dhewe nyebut panggon ibadah kui griyanipun Gusti Allah. Dadi wis sak mesthine, yen wong sing mlebu neng jerone ono adab sing kudu digateke. Yen awak dhewe pegen mlebu masjid kui kudu suci disik. Neng jobo kui reged banget lan awak dhewe uga ora iso ngiro-ngiro opo, awak dhewe keno najis opo ora sepanjang dalan neng masijd. Awak dhewe iso bersuci kanggo coro ambil wudlu. Kanggo wanita-wantita sing lagi haid utowo menstruasi, kui uga ora entuk mlebu masjid. Dheweke kudu ngenteni tekan resik lan mandi wajib lagu diolehke meneh. Sing keloro, awak dhewe kudu gateke klambis sing dienggo. Klambi kui kudu sopan, nutup aurta, lan resik seko najis.


Aku kenal gim pokemon kui pas aku ono neng kelas 3 SD. Tekan saiki aku isih dolanan gim kui. Pas pertama kali aku dolan, pokemon kui wis mlebu generasi 3. Saiki pokemon wis tekan generasi ke 9, Pokemon Scralet karo Violet sing lagi jedul Desember 2022. Disik pas SD kui, aku dolan karo konco-konco neng lab komputer sak ben jam istirahat. Awak dhewe saling pamer pokemon opo sing awak dhewe duwe lan wis tekan level piro. Awak dhewe iso sak jam dolan bareng kui neng lab. Neng omah, aku lanjut meneh dolane. Malahan, timbangane konco-konco sing liyane, aku sing dadi penggemar sing iso dibilang fanatik. Aku isih dolanke gim sing podo neng kelas 6, senadyan sing liyane wis seneng karo gim liyane.


Sayuran kuwi bisa nekakake untung sing akeh yen ditandur ning ngarep omah. Sak liyane bisa dipanen dadi konsumsi harian, sayuran sing ditandur iki bisa marai lingkungan luwih resik. Salah siji sayuran sing gampang ditandur yaiku kailan. Kailan iki bibite bisa dituku ning bakul bibt sayuran bareng karo sawi, bayem, kangkung lan uga sak panunggale. Sak durunge nandur, sing kudu disiyapake yaiku lahan utawa ruang kanggo nandur sing cocok. Banjur kudu milih jenis kailan sing cocok ditandur miturut mediane. Kailan kuwi seneng media tanah sing pH 5.5 utawa asam. Kailan kuwi uga mung bisa thukul ning panggonan sing iyup lan akeh banyu.


Berita masalah montor sing gawe sistem Autopilot akhir-akhir iki rame nang kora-koran ambek sosial media liyane. Nah keunggulan sistem iki opo se kok sampek dilebokno nang montor barang padal iki asline sisteme pesawat. Keunggulane yaiku mobil sing gawe sistem iki, iku iso ngenengno sing nyopir montor pas mlaku adoh soale montor iki iso nyetir dewe, terus mari ngunu montor iki yo ono sistem radare barang sing dadekno montor iki iso ngerti opo-opo nang dalan, nah radar iki fungsine iku kanggo ngenali barang-barang utowo deteksi lingkungan sing nang pinggire montor iku maeng. Terus saiki sistem iki ancene wes dadi keamanan sing kudu dikembangno soale montor ancene saiki wes dadi kendaraan sing gelek digawe menungso.


Kecelakaan pas nang pertandingan olahraga iku gak mek dialami karo pemain olahragane tok, tapi isok sisan dialami karo penontone. Salah siji contohne iku bola sing gak sengojo ketendang utowo keuncal nang area tribun dan ngeneki sirane penonton. Nek kebenture sek alon ngono gak onok masalah, paling mek ngelu dilut terus mari. Tapi nek kebenture get nemen, iku baru sing bahaya. Kebentur bola koyok ngono iku isok berpotensi marakno gegar otak. Hal iku soale benturan bola sing kenek nang sira iku marakno utek nang njero geser-geser nang njero tengkorak. Benturan iku mau bakal ngerusak sel otak, marakno perubahan kimiawi ambek sel nang njero utek, terus berlanjut dadi gegar otak.


Tahun 2019 sak durunge corona aku isek iling nag konco-koncoku ngajak dolan nag kali biru sing ono nag daerah kulon progo. Wisata iki isek alamine pol soale ora angger wong wani rene rombongan polahe panggonane sing rodok mendelep. Terus dalane menggak-menggok, mungga-mudun ora karuan. Pas iku aku ate kejegor sawah gara-gara menggo'e nemen, terus langsung munggah. Pas tutuk panggonane, panggonane ancene uapik temen. Kaline ancene warnae biru ambek lemah nag pinggiri iku warnae putih rodok mangkak koyok katel ngunu loh warnai. Terus tikete mlebu yo ora larang, itungane yo murah lah soale nag kuno melbu deso ora termasuk kota. Dadine yo lumayan murah. Tapi nag pengen dolan mrono gowo sepeda montor, sepedamu kudu bener-bener normal soale angel bengkel ambek angel sing dodol bensin. Dadi kudu dibeki sek bensine nag pengen dolan mrono.


Nyepake dana darurat kui akeh keuntungane kanggo awak dhewe. Sing paling penting kui, awak dhewed dadi ora ngeroso kuwatir yen lagi ono neng kahanan sing angel. Awak dhewe dadi ora stress mikirke duwit. Pas lagi prihatin kui, awak dhewe iso gawe tabungan darurat disik. Awak dhewe dadi iso luwih fokus neng solusi selanjute. Piye carane awak dhewe entuk duwit sing cukup kanggo seteruse. Yen awak dhewe ora ono duwe tabungan kui, awak dhewe dadi ora iso fokus golek solusi. Awak dhewe luwih fokus neng piye corone iso wareg lan bayar tagihan utowo pengeluaran sing wajib. Pikirane awak dhewe bakal ngeroso abot kudu mikirke rong perkoro sekaligus.


Hobi kuwi bisa ditegesi kagiyatan kang katindakake kanthi rasa bungah awit kagiyatan mau kanggo sarana rekreasi tumrap jiwa lan raga. Salah siji hobi kang akeh dilakokake yaiku hobi marang tanduran. Hobi kuwi mau bisa arupa seneng ngoleksi tanduran, ngrumat tanduran, panen woh utawa sayur kang tinandur, lan liyane. Menawa kadelok saka mupangate, hobi marang tanduran iki apik tumrap jiwa lan raga. Tuladhane, bisa kanggo srana olahraga, awak bisa oleh vitamin D nalika isuk, bisa gawe hemat anggone blanja sayur, seneng tetandur uga bisa ngundhakake fokus, bisa uga ngundhakake kualitas tidur lan boboting awak. Mangerteni akehe mupangat saka hobi seneng tetandur iki, wus kapikir durung menawa kagiyatan iki dadi hobi anyar?


Ngomongke omah adhat, salah siji papan sing katon banget akeh omah adhate nganti saiki yaiku Bali. Sapa sing urung tahu krungu yen ing Bali ana panggonan sing nyuguhke kaendehan omah adhat bali?. Ing Bali ana arane Desa Penglipuran sing nyuguhake sakehe omah adhat ing kiwa tengen dalan. Ing kana adhewe isa ndelok kepiye kaendahan arsitektur omah bali. Omah Bali sing rata-rata iseh otentik, ing Desa Penglipuran didadekake panggonan wisata. Wiwit saka angkul-angkul, aling-aling, sakehe bale, nganti lumbung kabeh kebak ukiran kaendahan sing nggambaraken wujud kaslametan. Ukiran-ukiran lan rerenggan ing omah Bali iki isa ditiru supaya omah katon luwih endah. Nah, para kanca yen padha bingung nggolek inspirasi kanggo rerenggan omah, isa banget ini dolan ning Desa Penglipuran sisan ndelok modhel omah adhat Bali. Yoh gas kan!


Aku ditunjuk karo guruku gawe melu karnaval tari sing diadakno karo bupati Gresik. Tari sing bakal digawakno iku tari serimpi sing asale teko Jogja. Akhire mulai dino iku, aku ambek murid-murid liyane sing ditunjuk latihan tari serimpi. Latihan dilakoni rutin dan intens, soale waktune mek garek sak minggu tok. Pas hari-H, awak dewe kabeh wes mulai didandani dan nganggo kostum sing wes disediakno. Wes siap kabeh, awak dewe kabeh didrop nang Giri, nang ndi karnaval mulai dan engko bakal mlaku sampe Alun-Alun Gresik. Teko Giri, awak dewe bakal nari sambil mlaku sampe engkok mandek nang Alun-Alun Gresik. Pas mlaku, awak dewe fokuse nang Gerakan tangan tok. Pas wes mandek nang Alun-Alun, baru awak dewe nari sak sikile sisan.


Angkutan umum laut ning Indonesia iki akeh banget sing wis berkarat lan uga ora ora kopen, utamane kapal feri sing ana ning penyeberangan lintas pulau. Ning jerone pelayanan uga ora maksimal amarga ora ana rambu lan tanda bahaya sing bisa didelok karo penumpang. Alat keamanan kaya pelampung uga terbatas. Babagan iki uga kudu digatekake karo pemerintah amarga laut ning Indonesia iki uga bahaya amarga sering ana gelombang gedhe lan bisa ngerusak kapal. Senajan ana alarm kanggo keamanan sak durunge budhal, keamanan sing ana ning tengah laut kuwi uga penting banget ben penumpang tetep nyaman lan uga perjalanan lancar budhal lan uga balik.


Salah siji resiko sing kudu dihadapi pas lagi ndaki gunung iku kesasar. Nek awakmu wes kulino ndaki, pasti wes gak kaget ambek situasi iki. Cuma nek gawe sing sek pemula, pasti akeh panike. Biasane iku wedi gak isok balik nang omah maneh. Tapi gak usah panik, mending pelajari tips gawe bertahan urip pas kesasar nang gunung. Onok enem tips sing isok diterapno. Siji, S-T-O-P, yaiku singkatan teko Stop (berhenti), Think (berpikir), Observer (amati), Plan (rencanakan). Iki langkah pertama sing kudu dilakoni pas pertama kali nyadar nek lagi kesasar. Loro, tetapno siji arah dalan. Telu, bertahan hidup atek banyu ombe. Papat, nggolek panganan nang alam. Limo, nggolek utowo nggawe panggon perlindungan. Terakhir, hindari ambek ketahui bahaya.


Pelajaran Olahraga lan ekskul-eksul sing ono hubungane karo olahraga kui biasane duwe barang-barang sing ora sitik. Sak ben sekolah mesthi duwe gudang kanggo nyelehke barang-barange kui mau. Gudang neng SMAN 5 Yogyakarta kui posisine ono neng cerak lapangan basket jejere kelas XI IPA. Ukurane ora gedhe-gedhe banget nanging isi ono ruang selo senadyan kabeh barang olahraga wis mlebu. Pas awak dhewe mlebu ruangane kui rasane lembab banget rodo mambu apek. Awak dhewe iso delok debu numpuk tekan kandel neng duwur lemari. Gudange kui ora ono jendela opo luwih tepate jendelo sing ono neng kono ketutupan lemari lan barang-barang sing liyo. Dadine, pencahayaan neng kono rodo kurang. Awak dhewe meshti ngandelke lampu yen arep delok isi ruangane kui.


Yen awak dhewe ngerti itung-itungane, nganggo motor listrik kui bakal luwih nguntungke timbangane motor biasa sing nganggo bensin. Misale ngene, kanggo dalan sak adoh 30 km, motor biasa kudu ngenteke bensin sak liter lan motor listrik butuh 1 kWh. Rego bensin sak liter kui, jenis pertalite sing paling murah, kui saik Rp10.000,00, senadyan listrik 1 kWh kui mung ngeteke biaya Rp2.000,00. Iki artine penggunaan yen nganggo motor listrik awak dhewe iso ngemat biaya kanggo energi kui tekan 5x lipat seko awak dhewe nganggo motor biasa. Seko segi wektu yen nganggo motor listrik awak dhwe uga untung. Soale, awak dhewe ora perlu ngantre neng SPBU. Soale, motor listrik kui nganggo batu sing iso diijolke dadi ora kudu ngenteni opo-opo.


Ngumbah klambi nang mesin cuci iku wes pasti nganggo deterjen cek klambine isok resik dan wangi. Tapi kudu digatekno, milih deterjen iku gak oleh sembarangan. Deterjen sing mbok pilih iku bakal ngaruh nang keefektifan mesin cucimu. Bedo jenis mesin cuci, bedo sisan jenis deterjen e. Contohe mesin cuci bukaan ngarep sing butuh banyu sing luwe sitik, otomatis butuhe deterjen sing luwe sitik sisan. Formula deterjen sing dinggo nang mesin cuci bukaan ngarep iku kudu rendah busa tapi efisiensine duwur. Engkok nek mesin cuci jenis liyane, formula deterjen e yo bakal bedo maneh. Dadi gawe awakmu sing seneng umbah-umbah nganggo mesin cuci, gatekno jenis deterjen sing mbok nggo cek mesin cucimu gak gampang rusak.


Semester iki Ketut munggah dadi nang kelas 8. Gak onok perubahan sing aneh-aneh, kabehe tetep berjalan koyok biasane. Ketut yo nggatekno pelajaran koyok biasa. Moro-moro pas istirahat Ketut diceluk ambek ketua ekskul renang dan dikon melu ngumpul. Ketut jelas bingung lah. Ancen sejak kapan de’e melu ekskul renang? Wong de’e ae males olahraga, lah iki kok malah kedaftar nang ekskul renang? Mergo penasaran, akhire Ketut melu ngumpul ae. Pas awal-awal mek mbahas tentang jadwal ekskul renang dan disesuaino ambek jadwal e arek liyo sisan. Terus ketuane buka sesi tanya jawab. Ketut langsung angkat tangan dan takon kok isok de’e kegabung nang kene. Ketuane jelasno nek ibuke Ketut dewe sing ngehubungi pihak sekolah gawe ngelebokno Ketut nang ekskul renang. Alesane ben arek iku gak males-malesan tok nang omah. Ketut mek isok mlongo dan gak eroh kudu lapo maneh.


Negara Thailand kalebet negara tropis ingkang kathah daerah pesisiripun. Pesisir Thailand gadhah kathah kaendahan ingkang dereng kejamah dening menungsa. Wonten daerah Krabi, wonten pulau ingkang alit asmanipun Koh Muk. Pantai Pulau Koh Muk gadhah pasir werni pethak. Goa ingkang toyanipun ijem bening kados watu zamrud ugi nambah kaendahanipun Pulau Koh Muk.  Konon, gua ingkang asring disebat Emerald Cave menika panggonan kangge ndelikaken harta karunipun bajak laut. Turis kedah nglangi  ingkang tebihipun  80 meter wonten gua menika sakderengipun saged manggihi pantai pasir pethak ingkang dipageri pemandangan awujud watu kapur. Fasilitasipun wonten pantai inggih menika resor-resor ingkang mewah. Nanging, senadyan kathah resor ingkang mewah, pihak pengelola Pulau Koh Muk tetep ngusahakaken supados Pulau Koh Muk tetep kejagi keresikanipun. Wanci paling pas kangge plesir menyang Pulau Koh Muk menika sasi Desember tekan Maret pas Thailand mlebet mangsa ketiga. Menawi musim udan, resor wonten Koh Muk padha tutup amargi gelombang laut ingkang  dhuwur


Soto kudus iki panganan khas teko daerah Kudus, Jawa Tengah. Sekilas, soto iki meh meh mirip karo soto lamongan sing disajekno ambek ayam suwir dan taoge. Tapi nek ditelisik maneh, soto kudus iki isok disebut unik. Siji, kuah soto kudus iki bening, gak koyok soto nang daerah liyane sing wernone kuning. Hal iki mergo soto kudus gak nganggo kunir, makane wernoe luwe bening. Wes ngono, kabeh soto kudus iku pasti nganggo daging ayam, dan kadang daging kebo sisan. Tapi sing jelas, gak onok soto kudus sing nganggo daging sapi. Hal iki gawe bentuk penghormatane umat Muslim Kudus nang agama Hindu sing nganggep sapi iku hewan suci.


Akeh wong sing saiki nag nyiapno dana darurat iku teko utang utowo nabung, polahe pilihan loro iki sing paling cepet ambek enak. Tapi sing paling enak dewe yoiku nabung sing ancene dilakoni ket pirang-pirang ulan sing akhire kenek gawe dana darurat iku maeng. Nah dana darurat iku yo koyok dana sing ancene kanggo perkoro sing dodoke pol ambek ancene kebutuhan sing temen-temen ora kepikiran sak durunge. Nah pilihan sing nabung ambek utang saiki ancene dadi pilihane wong sing paling enak ambek pantes. Polahe sing jejenge perkoro darurat iku awak dewe ora ngerti kedadeane iku kapan. Tapi sing jelas bakal kedadean nang uripe menungso.


Nag desoku biyen, Bapak ambek Emak gelek icir kacang bleor. Kacang bleor iku bentuki ijo, dowone sekitar 30 cm. Kacang iki biasane kenek digawe lalapan sembarang kalir, koyok dimasak acar, gawe penyetan, gawe pecel, ambek liyan-liyane. Terus kacang iki yo akeh manfaate kanggo penyakit koyok anti-kangker, leukemia, anti-bakteri, antivirus, antioksidan, gangguan saluran kencing, batu ginjal, ambek liyan-liyane pokok'e akehe pol. Terus sak liyane icir kacang bleor, yo icir gedang barang, gedang yo akeh jenise ono sing gedang sobo, gedang rojo, gedang susu, gedang ijo, gedang, ambon, gedang korem, ambek liyan-liyane pokok'e akehe pol. Gedang kabeh iku tibak'e ono sing paling enak yoiku gedang rojo. Gedang iki enake megilan. Bedo ambek gedang-gedang liyane


Rumah Gadang iku termasuk rumah adat Minangkabau. Biasane nag mangan nag warung padang mesti ngerti bentuke sing lincip-linci. Masio iku wes terkenal nag endi-endi, tapi gurung karoan wong-wong ngerti filosine. Nah filosopine yaiku teko bongso sing melok falsafah Alam. Garis ambek bentuk omah gadang iku cocok ambek Bukit sing nang duwure iku melengkung tapi sing tengae iku menduwur ambek bagian ngisore iku ngembang mengisor. Terus fungsine bentuk iku maeng yaiku dicocokno ambek koncisi alame sing nang kono sing tropis. Atape sing lincip maeng gunane kanggo ngelosno banyu ben ora ngendap, dadi nag masio ono udan deres banyune langsung los dol.


Menawi sampeyan saweg madosi warung sate ingkang eca wonten Jogja, Warung Sate Ratu wonten Condongcatur saged dipundugeni. Miturut detikfood, dugi April 2019, Sate Ratu sampun dipundugeni turis saking 72 negara. Sate Ratu ugi sampun gadhah penghargaan, inggih punika Certificate of Excellence saking Trip Advisor warsa 2017 kaliyan 2018. Menu-menu ingkang disedhiyakaken wonten Sate Ratu tansah seger lan eca. Dagingipun sate ageng. Werninipun abrit amargi dicaosi lombok nalika dibakar. Kangge bocah ingkang dereng saged dahar sate, wonten sate lilit ingkang gampil didahar. Wonten ugi menu ceker ingkang asmanipun ceker tugel. Menu ceker punika cocok kangge sampeyan ingkang seneng olahan ceker ingkang pedes.


Dino iki aku nang Gunung Bromo ambek sak keluarga. Mumpung lagi podo preian, dadi digasno ae. Berhubung pas tutuk kono wes sore, dadi gak mungkin nang area wisatane. Akhire bapakku ngajak gawe mangan ndek warung pinggir-pinggir nang cedek Hotel. Cekne gak bingung, kabeh pesen sego goreng. Moro-moro onok wong sing lunggo nang sebelahku. Modelane koyok bapak-bapak sing wis tuwo banget. Awale basa-basi, suwe-suwe mulai kenalan. Dadakno beliau iki salah siji dukun nang kene. Terus beliau yo cerito sisan nek nang Gunung Bromo iki gak nduwe juru kunci. Sing njogo Gunung Bromo iki dukun-dukun sing omahe nang desa Tengger iku mau. Dan dukun sing lunggo nang sampingku iki dadi salah siji juru kuncine Gunung Bromo. Akhire aku ambek bapak iki tambah akeh cerito-cerito sambil mangan.


Neng Jawa kui ono tradisi, ngerayake slametan kanggo bayi, seko neng jero wetheng tekan sak wise lahiran. Slametan sing sak durunge lahir utowo bayi isih neng jero wetheng kui ono papat. Sing kesiji, kui ngupati utowo ngapati. Iki dilaksanake pas  janin umure wis 120 dino utowo 4 sasi. Yen umure wis 5 sasi, diadake Nglimani. Slametan Mitoni utowo tingkeban kui diadake pas bayi umur 7 sasi lan Nyangani kui pas bayi umur 9 sasi. Pas bayi lahir, diadake acara Brokohan. Neng tradisi Jawa kui bawi lagi diaqihi lan dijenengi neng acara Sepasaran. Separan kui dilaksanake 5 dino bar bayi kui lahir.


Saiki jam 8 wengi, sepur Bogowonto mangkat jam 11. Isih kudu ngenteni telung jam meneh sadurunge sepurku teko. Wengi-wengi bar udan ngeneki enak mangan sing anget-anget. Bejone, neng Stasiun Pasar Senen ono mini market Lawson. Aku pengen tuku oden sing jarane enak kui. Ora mikir kesuwen, aku langsung merono. Oden kui pangenan rebusan seko Jepang dadi cocoklah dijajal yah sak mene. Aku mesen oden neng Lawson loro ben marem. Pas kui aku mesene kuah asin ora sing pedes. Wis 10 menit ngenteni pangane dadi, aku balik meneh neng ruang tunggu. Pas tak pangan rasane jebul biasa wae. Enak nanging ora ono sing spesial. Duduhe rodo kasinen kanggo aku. Mungkin, nek mau mesen sing pedes ora seeneg iki.


Seko akehe restoren cepat saji ayam goreng neng Yogyakarta. Rocket Chicken duwe panggon paling apik. Cat temboke warna abang, ireng, karo kuning podho logo sing dikenal. Mejo lan bangkune nganggo gaya retro. Nuansane rodo lawas nanging tetep keroso apik didelok ning jaman saiki. Werno bangku lan mejone kui mirip koyo temboke, ono paduan abang karo putih. Panggone ketutup dadi luwih resik ora ono debu sing mlebu. Ono wastafel nggo cuci tangan. Wastafel ono loro dadi ora kudu gentenan yen wong sing mangan neng kono lagi rame. Sabune sing disediake ora dicampur banyu. Cuci tangan dadi luwih resik lan bebas bakteri.


Sak ben negoro kui, duwe olahraga nasional favorite dhewe-dhewe. Misale koyo neng Indonesia kui seneng badminton, yen neng India podo seneng nonton kriket. Neng negoro-negoro Pasifik, keakahan kui podo seneng olahraga rugby. Gampangane, olahraga rugby kui gabungan seko bal-balan lan basket. Cara gowo bal neng rugby kui dicekel neng tangan ora ditendang. Koyo basket, cara ngoper bale kui diundal. Bale bentuke uga bedo. Bale kui ora bunder nanging bentuke rodo lonjong. Lapaganane kui ora sesempit lapangan basket. Lapangan rugby jembare luwih mirip lapangan bal. Jumlah pemain rugby sak tim kui maksimal 22 wong. Nanging sing ono neng lapangan mung 15 wong.


Arek sing lahir nang tahun 90-an pasti wes gak asing ambek permainan Plants vs. Zombies. Nang game, iki, awak dewe dikon gawe ngelawan zombi nganggo tumbuhan ajaib sing isok mbunuh zombi. Pokoke ojok sampe zombi iku melbu nang omah dan mangan menungso nang njero. Game iki tak nilai isok ngelatih awak dewe ben isok nyusun strategi sing tepak sesuai ambek situasine. Soale nek nang game iki, jenis zombi ne iku onok uakeh, dan kudu dipateni nganggo jenis tumbuhan sing tepak sisan. Gak mungkin kan jenis tumbuhan biasa isok gawe mateni raja zombi. Teko kono, awak dewe kudu nyusun strategi sing tepak ben isok menang.


Mie ayam kui salah siji jajanan sing gampang ditenomi neng Jogja. Seko akehe pilihan gerobakan utowo warung mie ayam neng Jogja, spesifike neng Kotagede, mie ayam Pak Pendek kui sing paling enak. Alasesan sing kepisan ngopo mie ayam iki paling enak kui miene digawe dhewe langsung karo Pak Pendek. Pak Pendek ora mung gawe mie kanggo dodolane dhewe nanging akeh bakul-bakul mie ayam liyane sing mesen. Dadi tambah yakin nek miene tenanan enak. Miene rodo kandel. Tekture kenyel ning ngunyahe tetep gampang. Rosone luwih ke asin lang gurih timbangane legi. Sing marake spesial seko mie ayam iki porsine. Porsine akeh banget koyo porsi kuli. Trus regone yo murah banget, kanggo porsi seakeh kui regone mung Rp10.000.


Panganan martabak saiki iku duwe rong werno ambek nduwe pengemar dewe-dewe contone koyok martabak manis ambek martabak endok. Nag biyen martabak-martabak maeng iku duwe jeneng dewe-dewe, nag martabak manis iku jenenge terang bulan nag martabak endok iku jenenge yo martabak ngunu ae. Terus sing paling tak senengi yaiku martabak manis sing isine coklat soale ora akeh lengone. Sak liyane iku, isine yo macem-macem iso teko meses, susu, slai nanas, mbek liyan-liyane. Tapi jarene koncoku sing senengane njajan nag pinggiran karo gorengan, yo isek enak martabak endok soale rasane gurih karo ora legi. Terus bahane iku koyok ote-ote sing isine teko kobes, brambang ambek liyan-liyane.